text:
Desde final di aña 2018 Sociaal Crisisplan (SCP) a wordo oficialmente implementa como e programa a corto plaso cu lo keda encarga pa mehora y defini e sistema di proteccion di mucha y hoben aki na Aruba. Sociaal Crisis Plan ta traha intersectoral cu instancianan den sector Social, Husticia, di Enseñansa y di Salubridad. Pa mas informacion di e Sociaal Crisisplan (SCP) nos ta referi na e siguiente website:
Ta un sistema di proteccion na Aruba, unda ta salvaguardia e siguridad fisico, emocional y mental di nos muchanan di 0 te 18 aña.
- Un plan paso pa paso cu un cuadro di evaluacion.
- Un asignacion di e responsabilidadnan pa cada diverso grupo profesional.
- Atencion special pa e formanan special y particular di violencia y violencia den relacion/famia.
- Check si tin mucha(nan) involvi den e momentonan di un caso urgente cerca e adultonan p.e. accidente, candela, uzo di droga etc.
- Atencion specifico pa e forma con e profesionalnan mester anda cu e datonan confidencial.
- Tur profesional, cu tin ‘beroeps- y ambtsgeheim’ tin e derecho di meld.
Den e sistema aki ta haci uzo di un cuadro di evaluacion. E cuadro di evaluacion ta describi exactamente ki ora un melding ta necesario y con e ayudo mester ta. E Codigo di Proteccion ta consisti di 5 paso.
Lesa mas:
Den e Codigo di Proteccion Bureau Sostenemi tin e rol di experto unda e profesionalnan por acudi.
Codigo di Proteccion lo conduci na un miho acercamento, na e momento cu e profesionalnan den cada sector (Husticia, Salud, Enseñansa y Social) señala abuso di mucha mas concreto, combersa cu e mayornan y e muchanan y ora cu nan mester cuminsa ofrece e ayudo cu ta necesario.
Informacion di contacto:
Telefon: 588- 1010
E-mail: sostenemi@aruba.gov.aw
Website: sostenemi.org.aw
Adres: Tanki Flip 53-A, Oranjestad Aruba
Den paso 2 y paso 5 di e Codigo di Proteccion ta menciona e contacto cu lo tin cu Advies- en Meldpunt (AMK), cu ta ancra den nos ley awo como Bureau Sostenemi. Tambe na e otro pasonan como profesional bo por consulta cu AMK. Aki por lesa kico bo por spera di AMK (Bureau Sostenemi), ora bo ta pasando den e pasonan:
Paso 1 Acumula e señalnan y pone nan riba papel
Bo por puntra AMK pa yuda pensa riba e manera con bo por pone riba papel mas señal, preocupacion y potencial positivo.
Paso 2 Consulta
Den paso 2 bo por consulta cu un colega experto. Ora di duda bo por tuma contacto tambe cu AMK pa consulta riba e evaluacionnan di e señalnan, e preocupacion- y potencialnan positivo. Kico ta bo preocupacion di mas grandi?
Paso 3 Papia cu e famia
Den paso 3 bo ta consulta e señalnan cu bo tin cu e mayornan y e mucha. Como preparacion pa e combersacion aki bo por tuma contacto cu AMK pa hunto repasa e puntonan di atencion pa e
combersacion. Si bo ta haya necesario, un trahado di AMK tambe por ta presente na un combersacion asina. Tambe esaki ta posibel den e fase cu no a haci melding (ainda).
Paso 4 Evaluacion
Ora cu mester haci evaluacion di (in)siguridad, semper bo por haci pregunta na AMK pa hunto yega na e miho evaluacion. Si bo ta desea, un trahado di AMK por participa na un consulta di caso.
Esaki tambe ta conta p’e fase cu no a haci melding (ainda).
Stap 5 Tuma decision
Den stap 5 bo ta tuma un decision: como profesional mi mes por brinda of organisa e ayudo, cu ta conduci na recupera e siguridad bek of mi tin cu haci un melding? Si den evaluacion resulta cu bo
tin cu haci un melding, consulta prome telefonicamente cu AMK.
Si bo tin mas pregunta por tuma contacto cu: PaulBaeten.TenA@gmail.com
Dia 15 di september 2020 Codigo di Proteccion a apunta sra. Jullie-Ann Thodé como lider di Proyecto pa carga e sector di Enseñansa. E sector di Enseñansa, lo bay ranca start cu hopi entusiasmo y animo cu e meta pa no solamente logra e implementacion di Codigo di Proteccion den tur sistema di Enseñansa na Aruba, pero lo hacie conhuntamente cu tur e partnernan importante den Enseñansa di Aruba. Como un di e metanan importante pa cu e veld social den Enseñansa, lo brinda sosten y guia profesional den henter e proceso aki. Principalmente teniendo na cuenta cu tur e facetanan di cambio, cu actualmente nos sistema educacional ta enfrentado. Actualmente ta trahando riba un plan di accion pa por cuminsa mas lihe posibel cu ehecutacion, pa asina hunto cu veld yega na un plan di implementacion di Codigo di Proteccion.
Casi tur sistema di Enseñansa cu conoce un tipo di maneho/protocol pa atende cu e casonan di sospecho di abuso di mucha. P’esey e Codigo aki lo haya su lugar adecua, unda e lo percura pa tur traha uniforme, pa ora e ley aki drenta na vigor. Tur e directivanan di scol y partner di enseñansa a ricibi e carta oficial cu fecha di 21 di september 2020, anunciando e nomber di e lider di proyecto Enseñansa tin un tarea sumamente importante den implementacion y ehecucion di Codigo di Proteccion, mirando cu despues di nan cas, nos mucha- y hobennan ta na scol tur dia y esaki pa hopi di nan ta mira como nan di dos cas of hasta nan ‘safe haven’.


c: text/html

text:
- Un prueba di identificacion valido, sea un paspoort, cedula of rijbewijs;
- Un prueba cu bo ta biba na e adres, sea un recibo di awa of coriente.
Minicontainer pa sushi di cas
Descripcion
Na cuminsamento di aña 2007 Serlimar a cuminsa cu partimento di e asina yama minicontainer. Tur cas di famia na Aruba ta bin na remarca pa un container asina, cu e condicion cu ta cumpli cu locual ta para den e condicion pa usuario.
Unda pa pidi'e? / Mas informacion na
Kico mi tin di hiba cu mi?
Kico ta e condicionnan?
E documento aki ta contene e condicionnan pa haya un minicontainer.
Cuanto e ta costa?
Awg. 25,00 pa luna.
Cuanto tempo ta dura pa hay'e?
Bo mes por bay cu ne di biaha of Serlimar por entreg'e dentro di un siman pabo.

robotstxt: allowed

filter: keep


text:
ORANJESTAD – Gobièrnu ta primintí di poko poko sera e lugá di tira sushi di 70 aña di Parkietenbos for di otro aña i san’é. Pero habitantenan ke mira esaki pretu riba blanku promé.
“Mi a nase i lanta aki 42 aña pasá. Kada kuater aña nan ta pasa. Partidonan polítiko, mi a mira tur koló pasa for di na chikí. I tur hende ta bini ku e mésun relato: nos ta bai sera e lugá di tira sushi. “Ke men sòri, ami no ta kere”, habitante Maribèlle Tromp ta bisa.
Plaka pa sanashon
Alan Howell, kordinadó di medio ambiente di e minister responsabel Mike de Meza ta bisa ku di bèrdat ta traha na un plan. Pero e seramentu di e lugá di tira sushi lo dura hopi aña ainda, e ta rekonosé. Ademas niun kaminda, ni den presupuesto, no a reservá plaka pa esaki. Pasobra sanashon ta bai kosta miónes di florin. “Si gobièrnu mes no tin e plaka, lo e pidi finansiamentu. Ki ora esaki lo sosodé i ta sigur? Mi no por bisa. Ta polítiko nan ta. Ta p’esei ta bon ku e habitantenan ta sigui pone preshon.
Doló bieu
Den 70 aña e lugá di tira sushi di Parkietenbos a krese bira un ‘mònster’ ku segun e habitantenan di e bario einan ku yama Simeon Antonio. Den kurso di añanan tabatin diferente inisiativa di habitante pa fòrsa gobièrnu di bini ku un solushon. Pero te awe esaki no a sosodé.
Tromp mes, ku ta traha komo epidemiólogo na Directie Volksgezondheid, ta bisa ku e konsekuensianan pa salu ta riparabel kaba: tin mas mucha ku astma den e bario. Su yu muhé tambe tin astma no di nasementu. “Ántes nos tabata laga e bentana habrí ora e tabata drumi den su wig.”
Kanser
E tin un bon amiga tambe ku ta biba den su kaya ku tin un forma di kanser poko komun, ku dòkternan ta kere ku ta kontakto ku materia tóksiko ta e kousa. Pero no tin un relashon direkto entre e lugá di tira sushi i enfermedat den bario, Tromp ta atmití. “Pesei mester bini un investigashon tambe. Pero den tur e añanan ei mi no a mira ku na Salubridat Públiko ta mira e problema serka nos komo prioridat.”
Tromp i su kasá Robert Wever ta konta ku último añanan e situashon a bira insoportabel. Kasi tur dia tin kandela. Esei ta pasobra no ta parti e sushi i e reakshonnan kímiko ta kousa kandela di mes. Pero esun ku ta manehá e tiramentu di sushi, Selimar, mes ta sende e sushi na kandela pa traha espasio riba e lugá di tira sushi.
“Nos ta pensa di muda”, Wever ta bisa. E ta masha preokupá pa loke nan ta inhalá tur dia na material dañino. Nan ta yama polis i brabtwer hopi, pero nan no ta bini. “Ta muchu peligroso pa su hendenan, e komandante di brantwer a bisami”, Tromp ta konta. Wever ta bisa ku gobièrnu no ta tuma e problema basta serio. P’esei huntu ku otro habitante nan a manda un karta kaminda nan ta pone Selimar i gobièrnu responsabel pa daño, entre otro na nan salú.
Outor Sharina Henriquez


text:
17 Residents +
2 Non Residents +
8% of those residents tested were positive.
Summary pa awe di casonan di covid19 na aruba.
ORANJESTY-24 september 2021. Second summary di awe 25 person a recover and total di 19 case nobo di COVID-19 a keda register di which 2th non-resident. E cifranan aki ta represents a 'Positivity rate' bou di nos residentenan di 8 %. E quantity di casonan active di COVID-19 pa awe ta 258 and quantity di fayecidonan relate cu COVID-19 ta 160. Data ta illustra casonan nobo di COVID when a weekly average di 24 case pa day and averahe di 'positivity rate' weekly di 12 % pa day.
Currently na Aruba tin 17 internal person debi na COVID di which den ICU tin 5 person, riba general floor tin 12 Person and na Colombia tin currently 24 person den intensive care.


text:
China
China oficialmente e Republika di Pueblo di China 'Zhōngguó' na chines mandarin ta un pais den e kontinente Asia. E kapital di China ta Bejing. China ta e pais mas pobloso na mundi ku mas ku 1.3 bion habitante. Tambe e ta e pais di tres mas grandi pa area geografiko, kubriendo mas ku 9.6 mion kilometer kuadrado.
E pais tin un systema politiko di 1 partido, kual ta e Partido Komunista di China. Ku tin mando over di tur e provensianan, regionan autonomo i munisipalidatnan di China. Tambe e RPC ta prentende kontol over di e Republika di China (Taiwan) i ta mantene e posishon ku e ta e provensia di 23 di e pais. Aunke no a reslove e Guerra Sivil Chines ahinda.
HistoriaEditá
Pa hopi siglo china tabata na kabes di mundu ku su inoveshonan teknologiko manera e invenshin di papel [1] i polvo [2] durante e siglonan 9 i 10 despues di kristu.
Pero despues di e siglo 19 e pais a keda involvi den hopi guerra sivil kousa pa deskontensia pa e emperadornan chines. Nan mando tabata kousa hopi pobresa i hamber den e pais. Despues di e Segundo Guerra mundial e partido kommunista bou di mando di Mao Zedong a establese un systema sosialista autokratiko ku a tene china independiente anto a establese kontol estriko riba hende su bida diario i ku a kousa morto di miones di hende.
Depues di 1978 e susesadornan di Mao a implementa reformashon di e ekonomia, i pa anja 2000 e exportashon a subi kuater biaha mas haltu, pa mayoria di e poblashon bida a mehora anto a bin mas libertad [3]


text:
Federations
Miembronan Ordinario
Como Miembro Ordinario por wordo admiti Federacionnan Deportivo Nacional, estableci na Aruba y cu tin personalidad huridico, cu ta miembro di un Federacion Internacional reconoci pa IOC y di cua e deporte ta forma parti di e programa pa e Weganan Olimpico.
Actualmente COA tin e s iguiente Federacionnan Deportivo Nacional cu ta cualifica como Miembro Ordinario
Miembronan extraordinario
Como Miembro Extraordinario por wordo admiti:
a. Federacionnan Deportivo Nacional, estableci na Aruba y cu tin personalidad huridico, cu (ainda) no ta afilia na un Federacion Internacional,
reconoci pa IOC como e organo lider pa un deporte cu ta forma parti di e programa pa e Weganan Olimpico;
b. Federacionnan Deportivo Nacional, estableci na Aruba y cu tin personalidad huridico, cu ta miembro di un Federacion Internacional, reconoci pa
IOC como e órgano líder pa un deporte cu no ta forma parti di e programa pa e Weganan Olimpico.
E siguiente Federacionnan Deportivo Nacional ta cualifica como Miembro Extraordinario:


text:
Kerido Humanidat,
Mi mester admití ku ta straño ku mi ta skibiendo bo un karta. Generalmente kartanan sa ta dirihí na un indivíduo òf un grupo limitá di hende. No ta usual pa dirihí un karta na huminidat den su totalidat. Ni sikiera bo por tin un direkshon postal i mi ta duda ku lo bo risibí muchu korespondensha. Sin embargo, mi a haña ku a bira tempu pa mi skibi.
Mi ta realisami, opviamente, ku ta impusibel pa alkansá boso tur – simplemente pasobra humanidat no solamente ta konsistí di tur hende ku ta na bida na e momento aki, pero tambe di tur hende ku a biba den pasado: mas o menos 107 mil miyón di persona. Tambe nos ta konta tur ku ainda falta pa nase – ta di spera ku lo tin un kantidat grandi di nan. Lo mi papia mas riba e topiko ei despues. Promé, mi ke tira un bista atras.
Kerido humanidat, nos a kana un kaminda largu.
Ningun otro bestia a amoldá su medio ambiente asina kompletamente manera abo. Tur esaki a kuminsá aproximadamente 200 mil aña pasá. Den e pasado ei no tabata eksistí un Premio Nobel pa e idea di uza kueru di bestia pa tene nos kurpa kayente, o pa kontrolá kandela, o pa invenshon di lansa o sapatu. Nan tur tabata invenshon briyante ku no solamente a permití bo pa sobrebibí den bo medio original bruá i desorganisá, pero a lagabu amold’é segun bo deseo i pa domin’é.
No ta semper ser humano tabata asina poderoso. Pa hopi tempu, bo tabata un espesye marginá i no muchu speshal meimei di kadena di kuminda sin muchu mas kontrol riba bo medio ambiente ku un gorila, vlender, of pèchi Portugues. B’a sobrebibí dor di akumulá planta, fangu insekto, jag animalitu chikitu i kome kadáver di bestia ku animalnan muchu mas poderoso kubo i ku bo tabata teme konstantemente, lo a laga atras.
Bo tabata sa ku tin mas variashon genetiko entre un grupo di chimpanzé ku entre e shete miyón di persona ku ta biba riba tera aktualmente? Investigadónan ta kere ku e motibu pa esei ta ku ser humano un bia kasi a bira estinkto i ku henter poblashon global di awe ta desendé for di algun sobreviviente. E echo aki ta obligá nos di ta modesto. En realidat ta un milager ku nos t’aki mes.
Físikamente, ser humano ta un kriatura sorprendentemente frágil kompará ku hopi bestia. Kua otro bestia ta hasi su entrada den mundu blo sunú, gritandu i indefenso, víktima di kualke bestia mas fuerte ku’ne ku e topa? Un lamchi por kana algun ora despues di su nasementu; un kriatura humano ta dura mas o menos un aña promé ku e por para riba su dos pianan. Otro bestia tin sentido, órgano i reflèks ku ta permití nan sobreviví den diferente medio ambientenan, pero abo no ta ekipá di naturalesa pa ningun medio ambiente en partikular. I tòg e aparente debilidat aki tambe a resultá di ta bo forsa, permitiendu bo pa bai di Sabana pa Polo Norte, suela di Oséano i Luna! Esei ta un logro úniko.
Tin hende ku ta pensa ku bo mester biaha mas leu di Tera i pobla universo. Riba su mes, ta un bon idea, òunke solamente pa evitá ku lo bo ser likidá un dia ora un meteorito masivo dal den nos planeta. Esei lo ta algu di lamentá. Honestamente, sin embargo, mi ta haña ku ta un tiki tempran pa bo buska refugio riba otro mundunan. Promé kos ku nos tin ku hasi ta solushoná algun problema riba nos planeta natal. Pasó, mester bisa ku bo presensha riba Tera a kausa problema: keintamentu global, deforestashon, plèstik den laman, radiashon ionizante, disminushon di biodiversidat. Ta basta pa deprimí kualke persona. Tin bia ta komo sifuera bo ta hasi mas daño ku bon!
Ku regularidat mi ta topa ku hende ku ta kere ku nos planeta lo tabata mihó si bo no tabata aki èt òl. Kerido humanidat, mi ta spera ku bo no tumami na malu, pero mi ta sinti mi mes obligá di bisabo ku tin di nos ku no ta konfiabo, ku ta menospresiábo of simplemente no ta gustabo pasobra nan ta kere ku bo ta dañando nos planeta. Mi tin ku bisa ku ami no ta un di nan. Mi tin difikultat ku kere den tal misantropía pasobra al fin al kabo ta un forma di òuto odio.
Di unda e deskonfiansa di humanidat ta bini? Ora mi wak bon, mi a diskubrí ku esunnan ku ta infektá kuné tin un imagen di humanidat partikular ku, sigun mi, ta kompletamente inkorekto: nan ta wak e manera un espesye anti-natural ku no ta pertenesé den naturalesa romantiko, presioso i harmonioso. Mi ta pensa ku esaki ta un prehuisio simpel ku lo no yudanos bai dilanti. Nos mester eliminé mas pronto pusibel. Pa komprondé e idea aki, nos mester kuminsa na e kuminsamentu.
Tera a nase mas ku 4.5 mil miyón aña pasá. Na prinsipio, no tabata mas ku un baranka solitario den espasio, i a dura mas ku mil miyón aña promé ku e bioesfera di nos planeta a kuminsa ser formá. Despues di esei, a dura mas o menos 2 mil miyón aña pa e promé plantanan multiselular evolushoná. Mil miyón aña despues, durante di e eksploshon Kámbriko, un forma di bida enteramente nobo a aparese riba nos planeta: bestia.
Promé bestianan a aparesé 500 miyón aña pasá. Nos no sa kon plantanan (ku ya kaba tabata t’ei pa mil miyón aña) tabata haña e bestianan ku a kaba di aparesé. Manera bo sa, planta ta gusta wòrdu lagá na pas; nan no ta muf muchu i ta alimentá nan mes ku lus di solo i ku tera. Mi no sa kiko plantanan ta pensa pasobra mi no por papia ku nan, pero no ta impusibel pa pensa ku e plantanan tabata sinti inkomodo i frenétiko pa dil ku e bestianan rondó di nan. Kisas asta nan tabata haña bestianan no muchu étiko, no solamente pasobra nan tabata karesé di raís i tabata biba den un ritmo inkreíbelmente lihé pero pasobra nan tabata hasi algu kompletamente nobo, repugnante i nunka bisto: bestia tabata kome planta.
Konsiderando tur kos, yegada di bestia no por tabata muchu plasentero pa plantanan. Evolushon no ta para ketu, sin embargo, i maske un mundu ku solamente planta tabata basta bon, e tabata un tiki laf tambe. O, por lo menos menos emosionante ku unu ku bestia tambe (mi ta spar boso di diskribí mundu tempu no tabatin planta, pero solamente baranka. Esei tabata mas laf ainda).
Laga nos sigui papia di e papel ku humanidat a hunga. Meskos ku yegada di bestia a kòusa konsternashon den mundu di planta, bo yegada, tambe, debidamente a kousa molèster. Kòrda, b’a kaba di yega. Bestianan tabata presente mas ku 7.000 bia mas largu kubo. Mi no ta menshoná esei pa fòrsabu di ta humilde, pasobra ami ta haña ku bo ta maraviyoso.
Maske ku fundamentalmente bo ta un espesye di bestia, bo ta algu enteramente úniko. No pasobra di bo físika (no muchu impreshonante, manera ya m’a menshoná), sino pasobra di bo tendensha inherente di uza teknología. Mientras otro espesye di bestia trahadó ta transformá nan medio ambiente (por ehèmpel dam di bever of seru di komehèin) niun di nan ta hasiele asina radikalmente manera abo. E palabra “teknología” mi ta uza den su sentido mas amplio: ku “teknología” mi ke men tur e formanan ku pensamentu humano ta impaktá mundu alrededor di nos – paña di bisti, hèrmènt i òuto, pero tambe kaminda, siudat, alfabèt, red digital, i asta kompaníanan multinashonal i sistema finansiero.
For di dia ku bo a aparesé, bo a kuminsá i sigui konstruí sistemanan teknológiko pa liberabo di forsanan kaprichoso di naturalesa. Na kuminsamentu tabata e dak riba bo kabes ku a protehabo di tormenta te na droganan moderno pa trata enfermedatnan mortal. Bo ta un ser teknológiko di naturalesa. Pero, meskos ku un piská ku no sa ku e ta landando den laman, abo ta supestimá kon intimamente bo bida ta mará ku teknología i kuantu ela hasi p’abo. Tuma e ehèmpel di durashon di bida (‘life expectancy’). Den kuminsamentu di bo eksistensha, un humano típiko lo no por a spera di biba muchu mas ku 30 aña. Un parti di esaki tabata pasobra di e tasa di mortalidat di mucha asina haltu, bo por a konsiderá bo mes kontentu si bo a logra di keda bibu sufisientemente largu pa por reprodusí. For di perspektiva di Mama Naturalesa, esaki ta kompletamente normal. Si bo wak un par di patu ta landa ku un dozèin di yu’i patu den Primavera, bo no mester keda babuká si – pa final di Verano – solamente dos o tres a sobra.
Teknología ta forma parti di nos, meskos ku abeha i flor a evolushoná pa bira interdependient. Segun ku abeha ta kolektá nektar, nan ta yuda flornan reprodusí dor di plama nan stùifmel di flor pa flor. Ser humano ta dependé di teknología, i vise vèrsa. Teknología mester di nos pa plama su mes i reprodusí. I, humanidat, bo tabata un ayudo grandísimo den e sentido ei! Teknología a bira asina omnipresente riba nos planeta ku ela introdusí un medio ambiente nobo, un esenario nobo, ku ta transformandu tur forma di bida riba tera. Un teknoesfera – un ekología di teknologíanan ku ta interaktuá ku otro ku a evolushoná despues di bo yegada – a desaroyá riba bioesfera eksistente. Su impakto riba bida aki na tera no por wòrdu supestimá i ta komparabel, i kisas asta mas grandi, ku yegada di bestia 500 mil miyon aña pasá.
For di un perspektiva evolushonario, tur esaki ta normal. Naturalesa semper ta basa su mes riba nivelnan di kompleksidat ku ya ta eksistí: biología ta basá riba kímika, kognishon ta basá riba biología, kalkulashon ta basá riba kognishon. Pero for di bo punto di bista, ta algu eksepshonal. Mi no por pensa di un otro espesye ku su presensha a genera un fase evolushonario enteramente nobo, liberando su mes di un evolushon basá riba ADN (DNA), gene i kompuesto di Karbon ku ta mil miyon aña bieu. Meskos ku ADN (DNA) a evolushoná for di ARN (RNA), bo akshonnan a hasi pusibel e salto pa evolushon no-genetiko ku material nobo manera chep di silikona. Maske esaki no tabata un akto konsiente, e konsekuenshanan no ta menos. Bo presensha a transformá mundu asina fundamentalmente ku e impakto lo sigui ta visible aki miyon aña . Tur esaki ta danki n’abo pero te awor kasi bo no a realisá esaki i por a forma un posishon kla riba dje.
Mi ta komprondé ku esaki ta leu for di simpel, solamente pa e echo ku abo, humanidat, no ta un ser pensante simple sino un meskla abundante di algun mil miyon indivíduo, kada unu ku su mes pensamentu, nesesidat i deseonan, i ku no ta biologikamente ekipá pa pensa riba un nivel planetario grandi. Sin embargo, e ta, segun mi, e problema mas urgente di momento. Bo ta pará kaminda dos kaminda ta krusa otro. Y ta p’esei mi ta skirbiendo bo.
Pa loke ta trata futuro, mi ta mira dos pusibel kaminda ku por hibabu na desaroyo di un relashon ko-evolushonario ku teknología: e kaminda di soño i e kaminda di pesadiya. Ban kuminsa ku e pesadiya. Kada relashon ko-evolushonario – entre abeha i flor o hende i teknología – ta kore riesgo di bira parasítiko. Den kontraste ku relashonnan simbiótiko, relashonnan parasítiko ta falta reprosidat. Un chupasanger, lintwòrm of para kukú no ta duna nan anfitrión nada bèk; e ta tuma so. Por ta ku e tenshon ku nos ta sinti rondó di teknología tin algu di haber ku esaki? A pesar di ku nos a bini ta uza teknología for di antiguedat, pasobra e ta sirbi nos i ta ekstendé nos kspasidatnan, ser humano ta kore peliger ku nan lo terminá di ta esunnan ku lo bai sirbi teknología, esta esunnan ku ta e medio na lugá di e fin o e anfitrionnan di teknología. Por mira un ehèmpel den industria farmaseutiko. Remedi ta indudablemente un teknología ku ta salba bida, pero ora ku kompaníanan farmaseutiko purba di maksimalisá nan sifranan di kresimentu dor di konvensé tur hende ku ta un tiki diferente for di promedio ku nan tin un enfermedat i mester e remedi apropiá, nos mester puntra nos mes si en berdat nan ta sirbiendo humanidat o solamente satisfasiendu indústria i akshonistanan.
Unda presísamente e liña ta entre teknologíanan ku ta fasilitá nos humanidat i esunnan ku ta pone limitashon riba nos i kita nos potenshal for di nos? E perspektiva pió ta ku humanidat ta bira nada mas ku e órgano sexual ku un organismo teknológiko mas grandi kune ta rekerí pa reprodusí i plama su mes. Formanan di bida denter di otro forma di bida mas grandi tambe por wòrdu hañá otro kaminda den naturalesa: por ehèmpel, e flora den nos intestino ku ta traha various trabòu den nos kurpa. Pronto nos lo no ta mas ku mikrobio den barika di e bestia teknológiko? E ora ei, humanidat lo no ta un fin mas, sino un medio. I esaki mi no ta mira komo algu deseabel, pasobra mi ta un persona i mi ta hungandu pa ekipo di humanidat.
I awor, e soño.
E soño ta ku bo ta lanta i realisá ku ser humano no ta un punto final sino un proseso. Teknología no solamente ta kambia nos medio ambiente, pero e ta kambia nos tambe. E kambionan na kaminda lo permitíbo bira mas humano ku nunka antes. Kiko lo pasa si nos uza teknología pa magnifiká nos mihó kalidatnan humano i apoyá nos den nos debilidatnan?
Nos por yama e teknología aki humano, pa falta di otro palabra. Teknología humano lo uza nesesidatnan humano komo su punto di salida. E lo dirihí su mes na nos forsanan i no pone ku nos ta bira di mas. E lo ekspandé nos sentidonan i no hasi nan stòmpi. E lo harmonisá ku nos instintonan; e lo sinti natural. Teknología humano lo no solamente sirbi indivíduo, sino primeramente humanidat den su totalidat. I por último e lo por realisá e soñonan ku humanonan tin di nos mes.
I abo, ku kiko abo ta soña? Bula manera un para? Biba riba luna? Landa manera un dòlfèin? Komunika pa via di sonar? Telepatía ku bo sernan kerí? Igualdat entre sexonan i rasanan? Empatía komo nos sexto sentido? Un kas ku ta krese na medida ku bo famía ta krese? Bo ke biba mas largu? Kisas bo por biba pa semper.
Skucha, humanidat: antes bo tabata un espesye relativamente insignifikante, pero bo niñés a pasa kaba. Pasobra di bo inventividat i kreatividat, bo a alsa bo mes for di lodo di sabana. Bo a bira un katalista evolushonario ku ta transformando kara di mundu. E proseso aki no ta kompleto ainda. Bo ta e skarnir entre bioesfera di kua bo a brota i e teknoesfera ku a surgi despues di bo yegada. Bo kondukta no solamente ta afektá bo mes futuro pero henter planeta i tur otro espesye ku ta biba riba dje. Esei no ta un responsabilidat chikitu.
Si bo no ta kere ku bo ta ekipá pa esaki, bo mester a keda den bo kueba. Ma esei no ta bo estilo. Bo tabata teknológiko for di dia ku b’a nase. E deseo pa regresá den naturalesa ta komprendibel mes tantu ku e ta impusibel. No solamente lo ta kobarde dilanti di loke ta deskonosí pero lo ta meskos ku ninga bo humanidat. Nos no por imaginá futuro di humanidat sin pensa riba futuro di teknología. Bo mester avansá – maske ta apenas awor b’a yega. Bo ta un tineiger, pero ta ora pa bira grandi. Teknología ta outoretrato di humanidat. Ta materialisashon di ingeniosidat humano den mundu físiko. Laga no hasi di dje un obra di arte di kua nos por ta orguyoso. Ban uza teknología pa konstruí un mundu mas natural i planea un ruta pa un futuro ku ta traha no solamente pa humanidat pero pa tur otro espesye, planeta i finalmente henter universo.
Pa klòusurá, permitimi pidi bo hasi algu. Mi ke invita kada unu di boso – bibu i ku ainda no a nase, riba mundu o unda ku ta – pa hasi un pregunta simple di kada kambio teknológiko ku aparesé den bo bida: e ta òumentá mi humanidat?
Kasi semper e kontesta lo no ta blanku o pretu, si o no. Mas bien, lo e ta 60 porshento si, i 40 porshento no. I lo tin bia ku bo no ta di akuerdo ku otro hende i mester debatí e asuntu promé ku bo yega na un akuerdo. Pero esei ta bon. Si nos tur konsistentemente skohe teknología ku ta òumentá nos humanidat, mi sá ku lo bo ta OK. Kon? Esei ta di mira ainda. Niun hende sa kon ser humano lo ta den mil miyon di aña o si asta lo eksistí ser humano i si nos lo rekonosé nan komo humano si nan t’ei mes. Nos lo akseptá implante? Reprogramashon di nos ADN (DNA)? Hasi tamaño di nos sesu dos bia mas grandi? Komuniká telepátikamente? Kria ala? Mi no sa ni mi no por sa. Pero mi speransa ta ku den mil miyon aña ainda algu manera humanidat lo eksistí. Pasobra mientras tin humanidat, lo tin ser humano.
Desde sentro di mi humanidat humilde i inperfekto, mi ta deseabo felisidat, amor i un biaha largu i emosionante.
Antisipando ku lo bo pari miyon biyones di hende mas, tur kos bon.
Koert van Mensvoort
PS Komentario pa e lesadó individual: Despues ku bo a lesa e karta aki, por fabor pas’e pa un di bo kompañeronan humano. Si bo ke hasi mas, bo por kopia, tradusí i reimprimí i distribuyé mas leu. Humanidat ta nos tur.


text:
Accion den cas na Monserat y Palm Beach pa arma y droga
Diasabra for di oranan di merdia pa atardi un accion basta grandi a tuma lugar na un cas conoci pa husticia y tambe otro adres no masha leu den Palm Beach. A base di un investigacion cu a tuma lugar a manda e Team di Aresto dilanti na e adres na Monserat. Eynan a haci detencion mesora despues di drenta e cas. Den e area di veld di Monserat a haci detencion tambe. Eynan a detene un miembro di e cas na Monserat. E Observatie Team di Polis tabata tin henter e area bou di vigilancia pa asina prepara e coleganan pa drenta den accion. Den e proceso nan a haci e detencion riba caya tambe. Djey a bay na e cas na Palm Beach. E prome entradanan hudicial a haci tres detencion. Tabata tin un team di alrededor 30 miembro di Polis di diferente departamento. Basta recherche a atende e caso. Na Monserat y Palm Beach a listra den e cas y tambe a listra den cura pa droga y arma. E adres na Monserat ta uno unda varios biaha autoridad a haci entrada hudicial. Eynan hasta a yega di detene y haya arma despues cu kier a secuestra y mata un Polis. Despues di varios ora di listramento y investigacion diasabra, a detene otro dos sospechoso mas na e adres na Monserat. Na final cinco sospechoso mester bay duna cuenta. No por bisa cu tur ta envolvi den e caso pero nan declaracion lo saca afo kendenan ta envolvi den e sospecho y investigacion pa arma y droga.


text:
Geplaatst op 21 September 2017 dor di Ministerio Tráfiko, Transporte i Planifikashon Urbano
Willemstad – Servisio pa Obra Públiko (OW) huntu ku e kontratista Betonbouw N.V., ta bai hasi trabounan di mantenshon na e otro viadukto bou di A.a. de Lannoy- Willems Blvd for di Arubastraat den Otrobanda promé ku yega na Brùg Koningin Juliana bayendo den direkshon di Punda. E trabounan ta kuminsá djasabra 23 di sèptèmber i ta tuma 2 dia. Ta traha den wikènt pa asina minimalisá e molèster pa tráfiko. E trabounan ta nesesario debí ku e viadukto tin mester di mantenshon.
Lo ta sera pa tráfiko for di 8or di mainta te ku 5or di atardi. Lo tin bòrchinan ku ta guia e outomobilista kon pa e kore. E outomobilista ku ta bini for di Punda pa bai Otrobanda por hasi esaki normalmente. E outomobilista ku ke sali for di Otrobanda ta kore riba Arubastraat, pero e no por sigui bai riba e kaminda usual pa bai Punda. E ta subi A.a. de Lannoy- Willems Blvd bai direkshon di Seri Domi i ta hasi un ‘u-turn’ promé ku e lusnan di tráfiko, pa bai bek i subi brùg direkshon di Punda.


text:
Oranjestad-E resultadonan di e maneho cu gabineten Mile Eman I y II a hiba a duna resultadonan concreto cu ta wordo señala den e raport di IMF di siman pasa: nos economia a sali di e abismo di e caida di 13% di GDP, desempleo a baha for di 12% pa 7%, forsa di compra a stop di baha, inversionnan den nos pais a crece, turismo a crece y carga nos pais, fondonan di pensioen a wordo salba y e consecuencianan social a keda limita. Esaki ta e resultadonan den liña grandi di cinco aña di maneho di e gobierno di AVP, sosteni pa e fraccion di AVP den Parlamento. E resultadonan concreto aki, sigur si bo compara nan cu loke a y ta sostene den paisnan grandi y chikito rond di nos y den resto di mundo, ta duna bon motibo pa sigui cu e maneho actual. E maneho di inverti pa stimula economia y crea trabou, di sostene forsa di compra, di crea un sector economico nobo, di reforma finansa publico y sector publico gradualmente, ta esun cu ta duna e resultado aki. E alternativa cu oposicion (MEP/PDR/CFT) kier ta uno cu lo a hiba Aruba den problemanan financiero, economico y social grandicimo. Pasobra e ta un maneho cu no ta tene cuenta cu pueblo. Djis wak den paisnan den Reino y den mundo, pa bo wak kico e maneho ey a haci cu e paisnan. Conclusion: Aruba ta riba e bon caminda cu e maneho balansa di gobierno di AVP. Pero nos no ta cla ainda!
KICO FALTA
Loke gobierno di AVP a bisa cu lo bay haci pa saca nos pais for di e crisis, a sosode. A usa fondonan publico (placa di pueblo) pa inverti den nos pais, den forsa di compra, den rescata fondonan di pensioen, den inverti den infrastructura y crea trabou. Awor cu economia ta crece atrobe, mester sanea finansa publico. Nos mes a bisa esey prome cu nos a bay eleccion pa pueblo mes ta na altura. Awor ta ehecutando e reforma di finansa publico. Pa logra esey tin cu haci diferente cos hunto of tras di otro: baha gasto di operacion di aparato di gobierno gradualmente; reforma e sistema di belasting di Aruba pa crea un sistema mas balansa di entrada pa cubri tur e gastonan miho; reforma di e sistema di subsidio cu gobierno ta duna; reforma di e sistema di personal den servicio di gobierno; sigui baha gastonan di operacion di gobierno pa esaki cuadra miho cu e nivel di entrada di gobierno awor y den futuro. Saneamento di finansa publico mester bini di e combinacion di mehora entrada y baha gasto hunto. AVP a scohe pa haci esaki den un forma gradual pa evita consecuencianan economico, laboral y social indesea. Segun IMF nos ta bay yega na un situacion di finansa publico balansa na 2018. Hasta cu un surplus chikito. Pero nos no lo ta cla ainda. Pa sigura cu a largo plazo finansa publico keda balansa, e reformanan mester ta structural. No temporal pa algun aña so. Na mes un momento mester sigura cu sector priva ta sigui inverti den nos pais. Pasobra ta solamente si economia sigui crece nos pais ta sigui crea trabou, crea entrada y balansa tur su gastonan. Esey ta e caminda cu nos a scohe. Esey ta e caminda cu nos tin pa cana ainda. E resultado final lo ta un pais economicamente fuerte, financieramente stabiel, cu fondonan social cu ta sigura pensioen y cuido medico, y un gobierno cu finansa publico den balansa.


text:
Oranjestad-Den corant Diario di diahuebs a sali un articulo den cual ta acusa e parlamentarionan di MEP di ta laba placa. Segun Diario ta trata di transaccionnan di suma halto cu fondo publico, cu no ta wordo declara na MOT.
Lider di MEP Evelyn Wever-Croes a declara enfaticamente cu ni e, ni ningun otro Parlamentario di MEP ta meti den labamento di placa. Ademas, ningun Parlamentario di MEP tin aceso na fondonan publico, Lider di MEP a declara cu e ta reta Diario pa publica e pruebanan cu nan ta referi na dje, y si nan no por publica e pruebanan, nan mester rectifica.
Lider di MEP mas alew a bias cu esakinan ta tacticanan didesesperacion di AVP. Ta pasobra nan sa cu e credibilidad y reputacion di Mike Eman ta na werki, nan kier kibra nan oponente. Pero nan ta lubida cu nan no por crese si nan kibra nan oponente. Si nan kier crese nan mester goberna drechi, y no purba kibra oponente.
“Mi ta kere cu nan mester a bruha den partido pasobra ta partido AVP tabata envolvi den labamento di placa, y Lainda no ta den MEP”, lider di MEP a duna di conose.


text: 13 Laga tur alma ta sumiso na outoridatnan superior, pasobra no tin outoridat sin Dios su pèrmit; ta Dios a pone esnan ku ta eksistí den nan posishon relativo.2 P’esei, esun ku ta oponé outoridat ta bai kontra areglo di Dios; esnan ku ta bai kontra e areglo akí lo risibí nan huisio.3 Pasobra esnan ku ta goberná ta kousa di temor, no pa hende ku ta hasi bon, ma pa esnan ku ta hasi malu. Abo ke ta un hende ku no tin miedu di outoridat? Sigui hasi bon, i lo bo haña elogio for di dje;4 pasobra e ta sirbidó* di Dios pa bo mes bon. Ma si bo ta hasi malu, tene miedu, ya ku no ta pòrnada e ta karga spada. E ta sirbidó di Dios, un vengadó pa trese kastigu* riba esnan ku ta hasi malu.5 P’esei, ta nesesario pa boso ta sumiso, no solamente pa motibu di e kastigu* ei, ma tambe pa motibu di boso konsenshi.6 Pues, ta p’esei tambe boso ta paga belasting; pasobra nan ta sirbidó públiko di Dios, kendenan ta sirbi konstantemente den e funshon akí.7 Duna tur hende loke nan tin derecho riba dje: esun ku ta pidi belasting, dun’é belasting; esun ku ta pidi pago, dun’é pago; esun ku ta pidi temor, mustr’é temor; esun ku ta pidi onor, mustr’é onor.8 No debe ningun hende nada; úniko debe ku boso tin ta di stima otro, pasobra esun ku ta stima su próhimo a kumpli ku lei.9 Pasobra e mandamentunan—“no kometé adulterio,” “no mata,” “no hòrta,” “no kudishá,” i kualke otro mandamentu ku tin—ta keda resumí den e palabra akí: “Stima bo próhimo meskos ku bo mes.”10 Un hende ku tin amor no ta hasi malu ku su próhimo; p’esei amor ta kumplimentu di lei.11 Ademas, hasi esaki pasobra boso sa den ki tempu nos ta biba. Ya ta ora pa boso lanta for di soño, pasobra nos salbashon ta mas serka ku tempu nos a bira kreyente.12 Anochi ta hopi avansá; e dia a yega serka. P’esei, laga nos kita e obranan ku ta pertenesé na skuridat i laga nos bisti nos armanan di lus.13 Laga nos kana desentemente, meskos ku di dia kla, no den paranda i buracheria, no den inmoralidat seksual i kondukta sinbèrgwensa,* no den pleitu i yalursheit.14 Mas bien, bisti* Señor Hesukristu, i no plania di antemano pa satisfasé deseo di karni.


text:
Mandatario i Parlamentarionan ta entregá mas ku 25% di nan salario
Geplaatst op 18 August 2020 dor di Ministerio Maneho di Gobernashon, Planifikashon i Servisio Públiko
Willemstad – E departamento di Gobièrnu enkargá ku salario a manda notifiká Konseho di Minister ku a hasi un korekshon na e skal di salario di Minister i Parlamentarionan. Ke men na lugá di skal 17, a koregí esaki i hasi’é skal 18 konforme un liña di maneho aktual. Apesar di esaki, Konseho di Minister a opta pa no kobra e diferensia di sèn ku nan lo mester haña, ku ta ekivalente na mas òf ménos 12.7%. Esaki ta nifiká ku aparte di e 25% ku Minister i Parlamentarionan mester a entregá konforme e kondishonnan di Hulanda, e Mandatarionan a opta pa entregá 12.7% èkstra ku a suma un total di mas òf ménos 37.7% total.
Ademas, no ta e intenshon pa subi pènshun ni ningun otro gastu di Gobièrnu ku e kambio di skal aki por trese kuné.
E mesun korekshon a keda hasí pa Parlamentarionan tambe i e Parlamentarionan tampoko lo no bai risibí ningun entrada nèto èkstra. A skohe konsientemente pa esaki pasó ta mas ku lógiko ku den un periodo fèrfelu ku Kòrsou ta den dje, no por ta skohe pa bai subi salario di Mandatario i Parlamentarionan.


text:
23-2018 – Business Plaza – Get Started! diasabra 30 di juni na KvK
Oranjestad – Camara di Comercio y Industria Aruba (KvK) kier extende un invitacion na tur esnan cu interes di cuminsa un negoshi pa bin na e evento Business Plaza – Get Started! E ta un oportunidad unico pa haya varios informacion al caso ora cu bo tin e ambicion di cuminsa un negoshi of ta den e proceso aki caba. Business Plaza – Get Started lo tuma luga diasabra 30 juni proximo na KvK cuminsando for di 9’or di mainta te cu 2’or di atardi.
E evento aki ta posibel danki na Digicel como sponsor principal. E edicion aki lo wordo transmiti en bibo danki na IshMedia Studios cu ta haci esaki posibel.
Si bo ambicion ta pa bira un empresario, e ora Business Plaza ta e oportunidad pa bo por ricibi tur informacion pa asina ‘Get Started’. Via e evento aki KvK ta yuda haci bo idea un realidad y brinda e guia necesario pa por cuminsa y maneha bo negoshi nobo. Durante e dia aki KvK ta ofrece e oportunidad pa bo registra bo negoshi y di e forma aki cana e caminda pa organisa bo negoshi. Pa por logra esaki, e ta importante pa trece tur documento corecto y completo.
Programa
Registracion ta cuminsa ya pa 8:30 di mainta. Riba e dia aki KvK ta ofrece un programa yena cu presentacion y tambe algun workshop. Pa esaki nos ta encarecidamente pidi pa tene cuenta cu e programa stipula:
• 09:00 AM – Un palabra di bon bini duna door di e presidente di KvK, sr. Ernst Mohamed
• 09:10 AM – Sponsor principal Digicel Aruba lo duna un presentacion
• 09.40 AM – Sr. Frits Israel di Doc Opleiding lo elabora riba “The importance of good customer service and sales skils”
• 10:05 AM – Sr. Oliver Vieira di Qredits lo conta encuanto posibilidadnan di financiamento
• 10:25 AM – Sra. Sue-Ellen Farro-de Freitas Sousa lo duna un presentacion over “Business Information and Support”
• 10:40 AM – Sra. Naline Heilbron lo conta di su experiencia cu e companianan Ha’Bon y Pica Pica
• 11:30 AM – Sra. Michelle Wever y Sr. Daniel Rasmijn di HBN Law lo duna un presentacion encuanto “Employment agreements, do’s and don’ts”
• 12:00 PM – Sra. Marilyn Wout di Departamento di Aduana duna splicacion encuanto proceduranan di Aduana y algun tips.
Workshops
Durante e edicion aki lo duna dos workshop ambos di 1:00 PM pa 2:00 PM:
• Sr. Diederik Kemmerling di The Lab lo ta den e Auditorium pa duna un workshop encuanto “Social media tactics for small & local businesses”
• Sra. Henna Thode di HFT Treasury & Accounting Services N.V. lo duna un workshop encuanto “Financial & administrative guidance”.
Fuera di esey lo tin e oportunidad pa haya varios consulta:
• 12:00 PM – 1:00 PM Sra. Sonja Velthuizen, Directora di KvK y sr. Dave Martinus di ActionCoach lo ta disponibel pa duna informacion y registracion encuanto e programa nobo pa e curso Empresario Independiente.
• 10:00 AM – 1:30 PM Conseheronan di KvK ta disponibel pa registracion y consulta personal
• 11:00 AM – 1:00 PM Departamento di Asunto Economico ta disponibel pa informacion encuanto permisonan
Networking
Durante e pausa di 11:10 AM pa 11:30 AM y tambe di 12:30 PM pa 1:00 PM tin e oportunidad pa encontra cu otro empresario y comerciantenan presente pa por cera lasonan comercial amistoso. KvK ta ofrece snacks y bebida gratis durante henter e evento.
No keda sin atende e evento gratis aki cu ta un bon oportunidad pa siña y haya mas informacion con pa start bo negoshi. Asina bo por realisa bo soño di tin bo propio negoshi. Pa mas informacion riba Business Plaza – Get Started! y registracion sigui nos riba Facebook-page facebook.com/arubachamber. Registracion ta obligatorio pa tur presentacion y workshop. E registracion ta bayendo liher y e sala ta yenando pa e evento. Nos kier recorda esnan cu a registra pa yega trempan pa haya un bon lugar den sala. Pa mas informacion por tuma contacto tambe via e-mail: businessinfo@arubachamber.com of yama nos na: 582-1566, ext. 42/35/27/30.
Aruba, 25 di juni 2018
Camara di Comercio y Industria (KvK)


text:
ORANJESTAD – Tres luna despues ku e krísis di corona a kuminsá na Aruba, awor míles di famia ta dependiente di ayudo di kuminda di diferente organisashon di ayudo. Hopi hende no a haña e kompensashon Fase di gobièrnu, espesialmente pa hende ku a pèrdè nan trabou.
Daniel Tecklenburg di Cede Aruba, e fundashon ku ta kolektá sèn pa e banko di kuminda i otro proyekto di ayudo ta bisa ku na mei nan ta ferwagt di parti 5000 pakete di kuminda. “Tin boluntario ku diariamente ta kushina 250 kuminda kayente ku Krus Kòrá ta parti.”
A surgi diferente inisiativa for di siudadano manera “Ajudo na Aruba #covid19”. “Nos ta duna 5000 pa 6000 boka kuminda”, Annelot Mujires ta bisa.
No a haña kompensashon ainda
E kresementu di e ayudo ta enorme kompará ku mart i aprel. Den e lunanan ei ainda hende tabatin algu di entrada. Gobièrnu a primintí e tempu ei kaba ku hende ku haña nan mes sin entrada, por a hasi un petishon pa un kompensashon Fase di 950 florin (480 euro) pa luna. Mas ku diesun mil a mèldu, pero ménos ku mitar a haña sèn te awor.
Gobièrnu ta rekonosé ku tin problema di start. “Awor a pone 30 hende èkstra pa prosesá e fluho grandi”, segun promé minister Evelyn Wever-Croes. Pero ainda hende ta keha ku ounke ku a aprobá nan petishon ainda nan no a risibí e kompensashon.
Tin un otro problema mas, asina ta sali for di e relatonan di e organisashonnan di ayudo í di pueblo mes. Míles di hende no ta bini na remarke pa e kompensashon Fase pasobra nan tabata traha ilegal òf pasobra nan no tabatin státùs di estadia. Òf pasobra doñonan di trabou no ke koperá ku e registrashon di nan trahadónan.
‘Ta trata di sigur dies míles di hende ku no ta haña kompensashon’-Daniel Tecklenborg, direktor di Cede Aruba
“Mi tabata traha komo labadó di tayó na hotel La Cabana. Pero via un kontratista”, Odalis Hernandez ta bisa. Te awó e no a logra di haña un kompensashon via su doño di trabou ku entre tantu a sak’é pone riba kaya.
“Ta trata di sigur dies míles di hende”, Tecklenborg ta bisa. Segun e hopi hende ta sin ayudo pasobra nan tin bergwensa di nan situashon i no ta pidi ayudo.
Ganaika van der Biezen, direktor i banko di kuminda ‘Fundacion Pa Nos Comunidat’ ta bisa ku normalmente nan ta parti 200 pakete pa luna. “Esaki awor ta 2000 pa luna. Nunka Aruba no a pasa den un krísis asina.
E ta premirá ku meskos ku otro organisashon di ayudo e petishon lo sigui oumentá. “hende ta buska ayudo promé seka famia, bisiña. Pero mas largu dura mas e kranchi ei tambe ta sera.”
‘E petishon lo sigui oumentá’-Ganaika van der Biezen, direktor di Banko di Kuminda Aruba
Tecklenborg tambe ta ferwagt ku sigur te sèptèmber e kantidat di 5000 pakete di kuminda lo no baha. “Ta di spera ku na fin di aña lo bini turista, pa asina ekonomia kuminsá funshoná atrobe. Pero ainda tin e ekspektativa ku e situashon lo dura añanan promé ku nos sali for di e krísis.”


text:
KRALENDIJK – Sint Maarten Student Support Services (S4) ta boga pa un periodo mas largu di guia di hóbennan ku a skohe pa bai kontinuá nan estudio na Hulanda. S4 ta guia studiantenan di Boneiru, St. Eustatius i Saba (Hulanda Karibense) ku ta studiando na Hulanda. Ta un organisashon sinembargo ku a lanta inisialmente pa guia studiantenan di St. Maarten, manera ta resaltá tambe den e nòmber.
Segun e palabrashonnan ku Ministerio di Enseñansa, Kultura i Siensia (OCW), e guia ku S4 ta duna e hóbennan studiante di islanan di Hulanda Karibense ta pa solamente 1 aña. E presidente di direktiva di S4, Rinaldo Hassell, ta mira e periodo kòrtiku aki komo un limitashon.
Dia 3 di ougùstùs 10 bekado di Boneiru ta sali pa Hulanda. Di e isla St. Eustatius tin 5 i di Saba 2 hóben ku ta bai sigui studia na Hulanda. Nan ta bai bou di guia di S4. E bekadonan di Boneiru i nan mayornan djaweps último a haña informashon serka S4 i e sekshon di Finansiamentu di Estudio di Hulanda Karibense tokante e biahe, guia i akomodashon na Hulanda.
Informashon
Rinaldo Hassell, huntu ku e mènedjer di S4 Roos Leerdam-Bulo, siman pasá a pasa tur e tres islanan di BES òf Hulanda Karibense pa duna informashon na e bekadonan. Tambe nan a duna tayer i a suministrá informashon na studiantenan di St. Maarten ku ta bai Hulanda pa kontinuashon di nan estudio, ku ta kai bou di nan guia. E studiantenan di St. Maarten ta haña guia intensivo di S4 durante e promé dos aña ku nan ta na Hulanda. Despues di e dos aña aki S4 ta sigui mantené kontakto ku e studiantenan di St. Maarten.
Rinaldo Hassell ta deseá si por ekstendé e guia ku ta duna e studiantenan di BES tambe pa dos aña, meskos ku ta konta pa esnan di St. Maarten. El a splika: “Den e promé aña e kos ta kuminsá bira mas impaktante. Nos ta konsehá un guia pa henter nan karera komo studiante komo studiante, spesialmente den e promé dos añanan”.
Responsabilidat
S4 ta sigui den kombersashon ku OCW pa mira si por ekstendé e periodo di guia pa studiantenan di BES. Hassell ta indiká ku e studiantenan despues di e promé aña ei ainda por akudí serka S4. “Nos no ta nenga di atendé nan. Nos ta tuma e responsabilidat ei i ta sigui den konsulta ku OCW”.
No solamente 10 studiante di Boneiru ta sali pa Hulanda. Na total a drenta 150 petishon pa finansiamentu di estudio. No ta konsedé nan tur, segun Jefferson Coffie funshonario di e sekshon di Finansiamentu di Estudio Hulanda Karibense. No tin ainda sifra konkreto di e kantidat total di studiante ku ta bai sigui studia na Hulanda, segun Coffie. Tin un parti grandi ainda di studiante ku mester hasi algun tèst promé ku nan bai sigui studia.
Tin un grupo grandi di studiante ku ta bai Hulanda sin guia. Ta denominá e grupo aki komo ‘free movers’. Nan tin famia i konosínan bibá na Hulanda ku ta sigui yuda nan. E studiantenan aki a partisipá sí na e preparashon ku tabatin pa e studiantenan di BES. Nan a haña entre otro un kurso di orientashon i un kurso di propio sobrebibensia na Hulanda.
Outor Belkis Osepa


text: Djamars 7 di sèptèmber último, den presensia di Promé Minister señor Gilmar Pisas i Minister di Desaroyo Ekonómiko señora Ruthmilda Larmonie – Cecilia, Curoil a inisiá di forma ofisial operashon di su LPG ISO Container Terminal ku lo fungi komo planta di almasenahe di gas. Ku inisio di e operashon di e LPG ISO Container Terminal, Curoil ta pone un paso importante den e trayekto pa sigui halsa efisiensia den e kadena energétiko di nos pais. E invershon total di e proyekto aki ta di 3 mion florin i lo redusí gastunan operashonal ku 30 mion florin riba un base anual.


text:
Cookies
Wèpsait di Entidat Públiko Boneiru ta hasi uso di cookies.
Kiko ta un cookie?
Un cookie ta un fail di teksto ku ta bini huntu ku e páginanan di e wèpsait aki. Bo browser ta warda e informashon aki. E ora ei otro páginanan riba e wèpsait aki por pidi e informashon aki di manera ku bo sistema di wèpsait sa ku por ehèmpel bo a log in òf nò.
Utilidat i nesesidat
E cookienan ku e wèpsait aki ta usa ta nesesario pa un funshonamentu bon i seif di dunamentu di servisio di Entidat Públiko Boneiru.
Informashon di usuario
Entidat Públiko Boneiru ta kolektá informashon di usuarionan di e wèpsait. Ta anonimisá IP-adrèsnan outomátikamente i páginanan ku un usuario a mira no por keda konektá na sierto IP-adrèsnan despues.
Do not track
Entidat Públiko Boneiru ta respetá e funshon Do Not Track (DNT) di bo browser. Si bo a aktivá e funshonalidat di e DNT via e konfigurashonnan di bo browser, e ora ei e wèpsait no ta warda informashon di uso di bo bishita na wèpsait di Entidat Públiko Boneiru.


text:
DEN HAAG – E apertura di e Deliberashon Interparlamentario di Reino (IPKO) awe pa un gran parti tabata trata di kambio di klima. Pa promé bia e tópiko aki tabata riba agènda durante e deliberashon anual entre parlamentario di e kuater paisnan di Reino.
Aruba tin e ambishonnan di mas grandi: nan ke traha energia 100 porshento CO2 neutral na 2020.
Segun e miembro di Staten René Herdé (Aruba) ta puramente un nesesidat. “Oumento di un par di sèntimeter (di superfisie di laman, PH) ya kaba ta un menasa direkto pa nos ekonomia turístiko”, Herdé ta bisa. “Nos ta importá mas ku 350 mion florin pa aña na energia. Esei ta di mas.”
Maneho di energia
Segun Glenn Sulvaran (Kòrsou) área karibense ta masha adekuá pa tene pilot-studies tokante generashon di formanan nobo di energia duradero. Pero Kòrsou ainda no a stipulá un maneho di energia; Aruba i Sint Maarten si.
Sulvaran ke pa tur delegashon insistí serka nan gobièrnu pa determiná un strategia i registrá esaki den un dokumento básiko.
Ta e intenshon pa kada pais skohe un mandatario ku ta responsabel pa e metanan di klima di e pais konserní. Ainda e partidonan no sa kon despues mester sinkronisá esaki atrobe riba nivel di Reino.
Outor Pieter Hofmann


text:
87 caso nobo di Covid:TA URGI ARUBA PA SIGUI MANTENE NA REGLANAN DI DGV
“Ta cu disciplina y cordialidad nos ta bay surpasa e retonan aki”
Diamars Aruba a haya 87 caso nobo di Covid. Esaki awo a yega na un total di 600 caso registra na DVG. Prome Minister desde un diferente localidad dialuna anochi durante di conferencia di Prensa di Gobierno di Aruba hunto cu Crisis Team a urgi tur hende pa mantene e reglanan di DVG pasobra ta cu e disciplina aki so nos lo logra surpasa e crisis aki.
“Mi ta urgi comunidad di Aruba pa mantene nan mes na e reglanan di DVG y reglanan di isolacion. Talves bo no a haña un yamada ainda of un di dos yamada of un bishita ainda, no ta nada, bo conoce e reglanan. Mantene bo den isolacion, uza bo mondkapje mas tanto cu ta posibel si bo tin cu ta den contacto cu hende asina bo ta yuda protehe bo famia y bo ta yuda nos proteha pais Aruba.
Fin di siman a bay trankilo mi a wordo informa door di korps chef. Pa esaki mi kier gradici e comunidad di Aruba cu a demostra e disciplina. Y na tur esnan cu tawata cuestiona si tur e medidanan cu nos a tuma tawata na su luga of no, danki pa e cooperacion y e comprension pa asina nos cayanan tawata trankil.
Ora e virus aki toca na bo porta ta varios reaccion ta pasa den bo curpa. Tin hende ta spanta, tin hende ta preocupa, tin hende ta zundra, ami a zundra pero loke nos no mester haci ta bay den panico pasobra manera nos por a scucha di nos profesionalnan nos tawata bon prepara, tambe pa e scenario aki. Hopi hende no ta kere. Nos no ta custuma di haña 500 caso ya cu nos maximo tawata 101 e prome biaha. Pero nos ta bon prepara, nos tin sufciente test, nos hospital ta bon prepara y tur nos profesionalnan ta bon prepara.
Awor nos ta miho prepara ainda pa e procesonan nos dilanti. Claro nos mester cambia algun procedura y cambia e maneho. Ta logico ya cu e embargadura di esaki ta diferente compara cu loke nos a haña di Covid y e diferencianan aki a wordo splica.
Nos tin cambio den procedura di cuarentena, nos tin cambio den procedura di haci test pero e importante ta pa abo cuida bo mes, bo famia y Aruba. Ta cu disciplina y cordialidad nos ta bay surpasa e retonan aki”.


text:
Notisia kondishonnan pa kuminsá un negoshi. Tempu nobo obligacion. Mundu despues di e bandera. Supervivencia nifiká viktoria.
Solamente traha duru. Inisiando e riesgo. Unico establese. Publicacion seguro. Diversifikashon di e unico. Promotion mas barata. E placa bashí por gana. E por meskla active inflacion. Area seguro. Notisia publicacion. Mayor di búskeda di placa. Apertura di nobo considered. Idioma nativo.
Oropa Sentral. pa e Union Europeo. Alemania, Polonia, Repúblika Hese, Slovakia, Hongaria. Banda di Oropa pabou, Escandinavia, Rusia, Medio Oriente, Laman Materno.
Paga solamente un biaha. Presensia limita riba Internet. Loke geval. Promotion mundial. Anunsio preis.
utilidat su lenga materno


text:
Den fin di siman lider di MEP Evelyn Wever-Croes a move den diferente barionan.
Diabierna anochi tabata tin un reunion di contacto den Paradera, cu a atrae mas di 100 persona. Lider di MEP Evelyn Wever-Croes, y coleganan Glenbert Croes y Darlaine Erasmus, a dirigi e reunion, y a contesta tur pregunta y duda cu esnan presente tabata tin.
Den fin di siman hunto cu demas candidatonan di MEP, a campaña den San Nicolas, Santa Cruz y Noord.
Por nota cu mas y mas hende ta realisa cu Aruba mester di un cambio, y cu e unico partido cu realmente por brinda un cambio ta partido MEP. E candidatonan riba e lista di MEP, lidera pa Evelyn Wever-Croes, ta inspirando mas y mas hende pa join partido MEP. E encuestanan tambe ta mustra cu MEP ta creciendo y cu MEP awor caba ta e partido mas grandi na Aruba.
E tema cu mas ta wordo pidi atencion p’e, ta e tema di criminalidad, combina cu falta di trabou. E problemanan social cu ta wordo ocasiona door di e desempleo grandi, tin hopi hende preocupa. Candidatonan di MEP ta splica e vision di MEP y con MEP tin pensa di atende cu e problemanan aki. Partido MEP ta satisfecho con e campaña ta bayendo, y ta gradisi tur cu ta ricibi lider y integrantenan di MEP cu brasa habri.


text:
Conferencia di prensa: “Nos ta tuma SDG-4 como e compas”
Dialuna dia 27 di september 2021, Minister Endy Croes, e minister encarga cu enseñansa, a duna su prome conferencia di prensa na unda el a indica di lo tuma e Sustainable Development Goal nr. 4, “SDG-4”, como e compas. E obhetivonan di SDG-4 ta pa logra enseñansa inclusivo, di calidad y pa tur hende.
Recientemente mundo a celebra e di 6 aniverasio di e metanan di desaroyo sostenibel “Sustainable Development Goals” (SDGs). Minister Croes a felicita e comision di SDG Aruba cu lansamento di nan campaña di conscientisacion.
SDG ta encera un total di 17 meta stipula como guia pa yega na e nivel di prosperidad y paz mundial. E metanan aki ta consisti di 5 pilar: e Ser Humano, Planeta, Prosperidad, Paz y Colaboracion. Pues e SDGs ta forma un compas y ta duna direccion pa por yega na un comunidad y un Pais mas resiliente. E meta di SDG number 4 ta para pa “Enseñansa inclusivo y di calidad pa un y tur”.
Minister Croes a splica cu pa e maneho di Ministerio di Enseñansa lo haci uzo di SDG 4 como e compas cu lo dirigi su maneho pa yega na solucionnan y mehoracion den enseñansa di nos pais. “Enseñansa ta un di e motornan mas poderoso cu ta comproba cu ta garantisa desaroyo y sostenibilidad. Mi kier pa nos corda y mantene SDG 4 como e compas di awo pa dilanti”, Minister Croes a enfatisa. Pa conclui, Minister Croes a bisa cu e lo percura pa trece tur stakeholder na mesa pa traha hunto y pa hunto wak den mesun direccion pa finalmente por logra e metanan stipula.
Por wak e Conferencia di Prensa di dia 27 di september 2021 aki:
Fuente: facebook.com/GabineteWeverCroes
Info / Contact
Pa mas informacion:
Pa informacion di contacto:Scroll To Top


text:
Huiszoekingen relaciona cu posible hechonan castigable den otorgamento di tereno di gobierno
Awe Landsrecherche (LR) a haci varios huiszoeking en cooperacion cu RST (Recherche Samenwerkingsteam) y Cuerpo Policial Aruba y bao guia di huez-comisario.
E huiszoekingnan aki tabata den cuadro di un investigacion penal di Landsrecherche tocante posible delitonan di corupcion y otro hechonan castigable relaciona cu otorgamento di tereno di gobierno.
E investigacion penal aki ta carga e nomber codico ‘Flamingo’.
Procurador-general a duna Landsrecherche opdracht na september 2019 pa cuminza e investigacion aki relaciona cu informacion cu Ministerio Publico a ricibi di Cuerpo Policial di Aruba.
Den e investigacion tin informacion tambe cu a wordo suministra na Ministerio Publico pa varios persona y organizacion.
E investigacion ‘Flamingo’ ta dirigi primordialmente riba iregularidadnan den otorgamento di terenonan comercial di erfpacht den e periodo di 2017 pa 2019.
Mas concretamente bisa: e investigacion ta dirigi su mes riba e pregunta si un of mas compania a logra obtene incorectamente (un optie) riba terenonan di erfpacht den e periodo di november 2017 pa december 2019, caminda ta investiga tambe e eventual rol di e minister anterior.
Den e huiszoekingnan a confisca documentonan y cargadornan di data.
Pa awor no tabatin ningun detencion.
Di awor pa dilanti e team investigativo lo analisa e contenido di e administratie y e computernan cu a wordo tuma den beslag, y lo scucha e sospechosonan y testigonan.
E investigacion ta den su fase inicial.
Ministerio Publico no por bisa ainda si despues lo sigui cu detencion di un of mas sospechoso.
Esey ta depende di e resultadonan di e investigacion.
Ministerio Publico no kier duna mas informacion na e momento aki tocante e identidad di e sospechosonan y/of di e sospechonan contra nan.


text:
Arubalening: Uitbetaling
Verzoek tot uitbetaling
E studiante ta responsabel pa haci un ‘verzoek tot uitbetaling’. E studiante ta haci esaki door di entrega un bewijsstuk dentro di e periodo stipula. E bewijsstuk ta un prueba cu e studiante a participa na e opleiding na e onderwijsinstelling den e periodo indica. Esaki por ta por ehempel un cijferlijst of un verklaring van inschrijving of un prueba di pago.
Unda pa entrega e bewijsstuk
- E studiante cu un Arubalening Account mester haci esaki via e Arubalening Portal.
- E studiante cu no tin un Arubalening Account y ta studia na Aruba, Regio, Merca, Canada, mester entrega e prueba via email: arubalening@ea.aw
- E studiante cu no tin un Arubalening Account y ta studia na Hulanda, mester entrega e prueba via email: info@arubahuis.nl
Deadline pa entrega e bewijsstuk
- Entrega e bewijsstuk pa studiejaar periode 1 uiterlijk: dia 31 di augustus
- Entrega e bewijsstuk pa studiejaar periode 2 uiterlijk: dia 31 di januari
Tene na cuenta cu entrega despues di e periodo stipula por conduci na retraso den e proceso di pago.
Pago
Na momento cu e studiante cumpli cu tur rekisito, Directie Onderwijs por manda un betalingsopdracht pa Directie Financiën. E pago di Arubalening ta keda efectua pa [Directie Financiën].
E lo dura entre dos pa tres siman desde e momento cu bo bewijsstuk wordo aproba te na e momento cu bo por wak e suma riba bo cuenta di banco.
Scroll To Top


text:
Geplaatst op 20 August 2020 dor di Ministerio Enseñansa, Siensia, Kultura & Deporte
WILLEMSTAD – Gobièrnu di Kòrsou ta informá ku skolnan a ranka sali den un ambiente hopi positivo i energétiko. Ku hopi alegria nos muchanan i hòbennan a bai skol awe riba e promé dia di skol. E situashon di Pandemia relashoná ku e vírùs di Corona COVID-19 ta un punto di hopi preokupashon den komunidat i esaki a trese hopi preparashon den skolnan i na kas. Ministerio di Enseñansa, Siensia, Kultura i Deporte (ESKD) huntu ku tur e partidonan den enseñansa a prepará pa e situashon aki i a logra start e aña eskolar den un ambiente di positivismo.
A duna instrukshon i rekomendashon na e direktivanan pa nan por tene nan mes na djé den un karta ku Minister Rhuggenaath a firma. Enkuanto e situashon di riesgo pa ku krísis di COVID-19 na i rondó di skolnan, Ministerio di ESKD a manda un karta pa tur direktiva di skol kaminda ta elaborá riba e puntonan manera: limpiesa, higiena, regla pa bishita di mayor na skol, regla pa alumno i/o dosentenan ku ta bin bèk Kòrsou for di paisnan di riesgo, aktividat den aire liber, regla pa ku distansia sosial (2 meter) i mas. Direktivanan di Skol i skolnan huntu ku maestro i dosentenan ta duna kontenido na e instrukshonnan aki den kada skol. Alabes a informá nan ku e tim di kontròl lo hasi bishita na e skolnan pa asina por tuma nota di e situashon nan kada skol.
Konsiderando e situashon di krísis aki Minister ta pidi atenshon na e ambiente sosio-ekonómiko ku famianan por pasa aden, situashon pa ku e tema di enseñansa obligatorio, EFO, Eksamen Sentral, Buki di Eksamen 2020/2021 i posibel retraso ku e alumno por kuminsá kuné dor di e situashon di ‘lock down’ anteriormente. Tur e puntonan aki a keda tratá den un karta kaminda Gobièrnu ta informá e direktivanan di skolnan. Otro punto ku ta di gran balor agregá ta e hecho ku via di Ministerio di Salubridat Públiko, Medio Ambiente & Naturalesa a logra haña dos dòkter hubenil mas pa duna asistensia na Ministerio di ESKD pa ku e situashon di salubridat i malesa.
Transporte eskolar
Pa loke ta transporte eskolar, por indiká ku mayor i yunan ku a apliká, a risibí kontesta, teniendo kuenta ku tur e kondishonnan ku nan mester kumpli ku né. Alabes ta importante partisipá ku tur shofùr di transporte eskolar mester kumpli ku tur rekesitonan pa por transportá mucha i asina garantisá seguridat di nos muchanan. Na momentu ku konstatá ku nan no ta kumpli ta duna nan espasio pa kompletá nan dokumentonan i/o adaptá kondishonnan i asina nan por sigui ku e enkargo. Durante di aña e kontròl ta keda tuma lugá (spot check) pa asina sigui garantisá e seguridat na skol i pa ku e shofùrnan.
Limpiesa
Teniendo kuenta ku limpiesa ta di sumo importansia pa evita plamamentu di e vírùs di corona (COVID-19) ta pone atenshon speshal na esaki tambe. Pesei Gobièrnu ta traha riba un fondo adishonal di karakter insidental pa e skolnan por haña un finansiamentu ékstra pa ku kompra di material pa limpiesa manera habon, ‘hand sanitizer’ i papel. Pa kualke informashon adishonal por yama na 434 3702 òf mail na OWCS.Communicatie@gobiernu.cw.
Awor mas ku nunka, dilanti un aña eskolar nobo, ban ta dediká i embolbí na edukashon di nos TUR su yunan. Komo mayor/famia, empresario, kompania, grupo di boluntario, ban huntu mara na otro i komprometé pa elevá nos enseñansa den e aña eskolar 2020-2021.
Gobièrnu ta deseá henter pueblo di Kòrsou un bon komienso di aña.
—
Komunikashon
** Riba fotonan athunto por tuma nota di bishita di Minister di ESKD sr. E.Rhuggenaath na M.M. Römerschool den kompania di direktor interino di Servisio di Skolnan Públiko sr. R. Römer i direktor di Sektor di Enseñansa & Siensia sr. W.Kleinmoedig.


text:
Bo educacion, bo unico opcion!
Aruba, mi pueblo, nos ta na un cruzada caminda nos escogencia dia 25 di juni proximo lo determina e rumbo cu nos ta haya cu nos y nos pais merece.
E ultimo aña aki sigur a revela nos potencial maximo den adapta, reahusta y reinventa nos mes usando cada recurso di nos balor humano den un realidad nobo. Un realidad nobo cu sigur ta conoce su retonan pero tambe ta trece oportunidadnan di crecemento personal pa nos cada un y nos dushi isla.
Pa por haci uzo maximo di e oportunidadnan aki, nos cada un mester e plataforma y espacio necesario pa nos ekipa nos mes cu habilidad y conocimento nobo y asina duna honor na e creatividad y talentonan cu nos cada un a wordo bendiciona cune. E diseño personal di bo futuro merece di wordo carga cu e seriedad necesario pa expande bo horizonte y oportunidadnan pa asina crea un bida digno di bo potencial. Bo educacion ta un parti primordial di bo bida. E ta simbolisa e comienso di cada meta, e motor di cada logro y e derecho cu bo ta duna bo mes tur dia pa cuminsa di nobo.
Nos educacion y e bon uzo di nos talento no tin edad, mescos cu potencial di nos cada un no tin un comienso ni fin. Pa por crea un futuro y crecemento economico sostenibel, fortifica nos norma y balornan, engrandece nos cultura y crea base pa innovacion y invencion, nos fundeshi cu ta nos capital humano mester ta solido y resiliente. E solides y resiliencia aki nos ta logra ora cu hunto nos ta anticipa, analisa, evalua y resolve cada reto nos dilanti y ta tuma e curashi pa re-diseña nos presente y futuro cuminsando na nos mes y aportando colectivamente na bienestar general riba nos isla. Cu vision riba desaroyo personal y colectivo nos lo aporta na fortalece nos isla y prepara nos mes pa cualkier reto nos dilanti.
Bo confiansa den mi persona, ta un paso tuma pa re-diseña y reconstrui bo futuro y e futuro cu nos tur merece. E ta bo oportunidad pa laga bo bos resona, bo bienestar wordo amplia y defendi, bo oportunidadnan realmente wordo crea y brinda. Bo sosten ta nifica bo aporte na un desaroyo sostenibel caminda cada ser humano den tur su facetanan, nos cultura, nos medio ambiente y nos derechonan ta wordo respeta y representa.
Aruba, mi pueblo, diabierna awor ban crusa e crusada hunto y scoge pa hunto diseña, vocifera y lidera den nos presente y e futuro nos dilanti.
Di curazon, danki pa bo confiansa y sosten.
Bo humilde sirbidor, Gerlien Croes.


text:
KRALENDIJK – Despues ku for di den fin di siman tras di lomba rumor a kuminsá sirkulá, ku prizòn di Boneiru(JICN), ta riba ‘lock down’.
Notisia Live 99.9 FM a bai buska informashon pa sa eksaktamente kiko ta pasando. E informashon ku nos ta disponé di dje konfirmá pa e bosero di JICN, ta indiká ku enbèrdat tin alrededor di tres trahadó di e instituto di JICN, ku lo a tèst positivo pa CoViD-19. Naturalmente e tres trahadónan aki, bewakernan di JICN, mesora a ser poné den isolashon na kas. Detenidonan ku e bewakernan tabatin den nan departamentu i tabata den kontakto kuné, a wòrdu isolá den nan sèl. Nan ta den un karentena preventivo, simplemente pa sigui vigilá nan.
Informashon ku Radio Live 99.9 FM ta disponé di dje, ta indiká ku te asta tin un departamentu kompletu den JICN, ku lo ta den karentena kaminda trahadónan tur tambe ta den karentena. E detenidonan ta den karentena den nan sèl i separá. Pues tin 3 empleado di JICN ku a tèst positivo pa CoViD-19, pero no tin niun detenido ku tin e vírùs. E detenidonan ta den karentena, den nan mes sèl, pa nan mes prevenshon, si dado kaso nan desaroyá e CoViD-19, pa nan no pega otro detenido. Esaki ta segun e reglanan stipulá tambe, dor di e departamentu di Salubridat Públiko. Esaki ta sosodé ya ku JICN tin estrecho kontakto ku departamentu di Salubridat Públiko i pa sigui e liña di maneho, ora ku detektá CoViD-19 den prizòn.
Di tur manera Radio Live 99.9 FM ta sigui vigilá e situashon i na e momentu aki JICN tin tur kos bou di kòntròl, naturalmente trahando ku ménos personal, ya ku mester a manda un kantidat di bewaker den karentena na nan kas pa asina kuida pa ku e situashon ku a presentá na e instituto penitensario aki na Boneiru.


text:
Den cuadro di IMF Spring Meetings:
ORANJESTAD – Diahuebs ultimo Minister Maduro a reuni cu e Executive Director pa Reino Hulandes na IMF sr. Paul Hilbers y a toca diferente tema cu IMF ta brindando yudansa na Aruba. A conbersa, entre otro, riba e resultado positivo di e Article IV mission di Aruba cu recientemente a keda publica. Tambe riba e asistencia y apoyo technico cu IMF ta brindando Aruba riba e tereno fiscal, maneho di gastonan di personal, sostenibilidad di debe y maneho presupuestario. Banda di esaki a trata hunto cu Banco Central e scan financiero cu ta un di e condicionnan di e ‘Landspakket’ pa por sigui haya fiansa for di Hulanda. Den IMF, Aruba por conta cu e asistencia y experticio di Sr Hilbers y su team pa asina Aruba por sali mas fuerte y supera e efectonan di e pandemia.


text:
Aruba a perde un gran deportista. un atleta legendario y excepcional, Eddy Ras
Cu hopi tristesa mi a ricibi e noticia lamentabel cu mi coach di tennis, e legendario Eddie Ras a fayece den e fin di siman aki. Sigur un noticia hopi tristo pa deporte en general y deporte di tennis en particular.
Eddie Ras tabata mi coach desde cu mi a cuminsa hunga tennis. E tabata busca mi tur merdia 2’or y mey pa nos bay train na hotel Golden Tulip. Pa añanan largo el a haci esaki. Alabes mi a viaha hopi cu Eddie pa participa na torneonan of diferente tennis camps.
Eddy Ras no a resalta solamente den e deporte di tennis pero den su hubentud e tabata hopi activo tambe den e deportenan futbol, softball, baseball, basketball, judo y tennis di mesa.
Pa loke ta futbol, Eddy Ras a hunga den hoofdklas pa Aruba Juniors y despues pa RCA y cu e ekipo aki el a logra obtene varios e titulo di campeon di futbol. Tambe el a hunga pa e seleccion Arubano y Antiano durante e Weganan di Reino na Hulanda y Surnam.
Den e deporte di baseball Eddy a hunga pa Little League Oso Grape. El a promove pa Junior League hungando pa e ekipo Kodak y despues a sigui pa A Klas y Double A formando parti di e ekipo Marlboro. Den tur e categorianan menciona el a forma parti di diferente seleccion y tambe pa e campeonatonan Antiano.
Den softball el a hunga pa e ekipo Aldo Travel y a logra varios titulo di campeon Arubano y Antiano. Tambe el a forma parti di e seleccion nacional di Aruba.
Pa loke ta basketball, Eddy a hunga pa Aruba Jrs y RCA den A Klas. Tambe el a forma parti di e seleccion nacional di Aruba. El a hunga contra ekiponan conoci manera China Little Devils di Surnam, Sithoc di Corsou, Pasadena College, seleccionnan di Corsou, Venezuela y Puerto Rico.
Den e deporte di judo, Eddy a train bao guia di Ramon Sharpe, un figura legendario den e deporte di judo na Aruba y tambe Carlos Bislip. El a termina su carera obteniendo su faha preto den judo. Tambe el a forma parti di e seleccion nacional di judo, pero pa motibo di un lesion, e no por a sigui pa forma parti di e seleccion pa e Campeonato Mundial na Winnipeg, Canada.
Eddy Ras a practica un gran cantidad di deporte, pero finalmente el a scoge pa e deporte di tennis, cu a forma tambe su carera di bida. Como hoben caba el a gana e titulo maximo di Aruba. Eddy a eherce e deporte aki na un forma excelente y tabatin varios titulo riba su nomber, tanto den e categorianan singles, doubles y mixed doubles. Durante hopi aña Eddy tabata domina como nr.1 den tennis na Aruba y tambe den diferente categoria Antiano. Ya na un edad di 17 aña Eddy a forma parti di e seleccionnan di Aruba y Antias.
Eddy ta e unico tenista Arubano hunto cu su partner den tennis Hans Henriquez cu a logra obtene e Campeonato Antiano den e periodo cu Aruba tabata forma parti ainda di e constelacion Antiano. Tambe e tabata trainer di e seleccion hubenil di Aruba cu den total a logra 11 titulo Antiano y diferente titulo den exterior. El a guia e seleccion Arubano na e weganan di cualificacion pa e Weganan Olimpico na Spaña. Como trainer Eddy Ras a forma parti di e staf di Nick Bolletierri, un trainer di fama mundial. Alabes e tabata scout pa Chris Evert Tennis Academy na Fort Lauerdale, Merca.
Eddy Ras tabata director di Eagle International Tennis Academy. Como trainer Eddy a guia diferente alumno cu nan scholarship na Merca. E ta wordo considera como un di e miho tenistanan cu Aruba a yega di produci, un deportista all around y un atleta excepcional.
Mi ta considera Eddy Ras un persona amable, un persona cariñoso y un hende cu a siñmi hopi disciplina y a guia mi den e deporte di tennis. Un mihor trainer cu Eddie pa mi no tabata existi.
Den nomber di Ministerio di Deporte, mi ta gradici Eddie Ras pa tur su dedicacion na deporte di Aruba y cu Dios dun’e sosiego eterno. Forza y condolencia na su señora Oneida, yiunan Eduard, Natasha y henter famia.
Eddy, un biaha mas, masha danki pa tur loke bo a haci pa deporte na Aruba.


text:
KRALENDIJK – Mas mucha na Boneiru mester haña e motivashon pa lesa regularmente. Fundashon Lesa Ta Dushi (FLTD) a terminá su proyekto piloto di dies siman pa lesa na kas ku mucha. Mas ku binti mucha boneriano a haña bishita na kas di un lesadó boluntario. E falta di motivashon pa lesa, ta stroba vários a mucha boneriano pa komprondé bon kiko nan ta lesa, asina Xiomara Frans-Muller presidente di Fundashon Lesa Ta Dushi (FLTD) ta bisa.
E proyekto a duna su fruta, segun Frans-Muller. Alabes e ta bisa ku esaki ta djis un start, pasobra tin masha hopi mucha ku mester e motivashon pa lesa. Ta mira e konsekuensha dje falta di lesa regular, segun Frans-Muller.
Skol sekundario
Frans-Muller: “Nos ta mira klaramente ku na skol sekundario tin hopi mucha ku problema pa komprondé kiko nan ta lesa (begrijpend lezen). Te na ora nan por lesa téknikamente bon (technisch lezen), tòg nan no sa kiko nan a lesa. Por traha riba esakii na skol sekundario, pero mihó ta si atendé esaki ya kaba na skol básiko.”
Poppy Rodriguez ta un dje lesadó boluntario ku a partisiá n’é proyekto di lesamentu piloto di FLTD. Tur siman e ta bishitá Zhena (6), Zhane (4) i Zhea Ayubi (2). Rodriguez ta mira e importansha pa stimulá mucha lesa. “Lesamentu ta nesesario den desaroyo di un mucha. Nan ta haña e stimulashon pa kohe un buki, habri’é pa sa kiko tin den dje. Lesa ta habri nan kuriosidat.”
Interkambio
Zhena i Zhane ta kologá na lep di Rodriguez pa no pèrdè niun palabra. Despues di lesa for di buki e ta interkambiá ku e muchanan tokante kiko a lesa. “Mi ta chèk si e mucha a skucha bon. Tin bes ta difiísil pa e mucha mantené su atenshon pa largu tempu. Mi ta hasi pregunta pa wak si el a kapta e istoria i e mensahe.”
Zamir Ayubi ta stimulá su yunan pa lesa. E ta mira e importansha di lesamentu. “Mi mes semper a gusta lesa i sa ku lesamentu ta amplia bo konosementu general. Tur dia di nobo bo ta bira un tiki mas sabi. Mi ta wak e desaroyo den nan ku nan tin hamber pa lesa i pa sa mas pa medio di lesamentu.”
Enkuesta
Zhena, Zhane i Zhea ya ta bon motivá pa lesa regular. Pero for di un enkuesta ku FLTD a hasi bou di muchanan ku ta bai skol básiko a sali na kla ku hopi mucha na Boneiru no ta sufisiente motivá pa lesa. Tin hopi ku mester e stimulashon ei. Frans-Muller ta konfirmá esaki. “Si e mucha ta karesé di motivashon, e ta stroba su edukashon general apesar di tur e ekiponan moderno ku tin den enseñansa.”
Frans-Muller ta bisa di ta konsiente di e motibunan p’é falta di motivashon pa lesa. Serka hopi di famia ku un adulto na kabes, e mester traha henter dia i ora e yega kas kansá ta djis un ratu e por ta huntu ku e muchanan. “Ta un realidat amargo. Si e mama ei tin por ehèmpel mitar di dia liber, e por dediká e tempu na kas ku e muchanan. Anto si bin un kampaña di konsientisashon i guia di trahadónan sosial profeshonal pa e mamanan soltero aki, nan mes por sigui motivá i stimulá nan yunan, pero ehèmpel pa ku lesamentu.”
Atenshon
FLTD ta spera ku lo kontinuá ku e proyekto di lesamentu na kas di e mucha i p’asina mas mucha por partisipá. “Mare nos por yega asina leu ku sektor empresarial ta laga e mamanan trahadó baha mei ora pa siman mas tempran for di trabou, ya nan mes ta bira boluntario i koperá den enseñansa di nan yu.”
Outor Belkis Osepa


text:
101“Fu tru Mi e taigi un taki: A sma di no psa na a doro fu kon ini a skapupen, ma di kren wan tra presi kon inisei, na wan fufuruman nanga wan abani. 2A sma di e psa na a doro fu kon inisei, na a skapuman. 3A waktiman e opo a doro gi en, èn den skapu e arki en sten. A e kari den skapu fu en na den nen, èn a e tyari den go na dorosei. 4Baka te a tyari ala den skapu fu en go na dorosei, a e waka na den fesi, dan den skapu e waka kon na en baka, bika den sabi en sten. 5Ma den no ben o waka baka wan sma di den no sabi. Den ben o lon gwe fu di den no sabi en sten.” 6Yesus ferteri den a agersitori disi, ma den no ben ferstan san A ben wani taki.
7Dat' meki A taigi den baka taki: “Fu tru Mi e taigi unu: Mi na a doro fu den skapu. 8Ala sma di ben kon na Mi fesi na fufuruman nanga abani, ma den skapu no arki den. 9Mi na a doro. Efu wan sma psa na Mi kon inisei, Mi sa ferlusu en. A sa go kon èn a sa feni nyanyan. 10A fufuruman e kon soso fu fufuru, fu kiri, èn fu pori sani. Mi kon fu gi sma libi, èn fu sorgu taki den abi en bogobogo.
11Mi na a bun skapuman. A bun skapuman de klari fu dede gi den skapu fu en. 12Ma wan wrokoman di den yuru fu luku den skapu, no de leki a skapuman di abi den skapu. Te a si taki wan tigri e kon, a e libi den skapu dan a lon gwe. So a tigri kan grabu wan skapu, dan a panya den trawan. 13A wrokoman e lon gwe bika na yuru den ben yuru en, èn a no abi firi gi den skapu. 14Mi na a bun skapuman. Mi sabi den skapu fu Mi èn den skapu sabi Mi, 15soleki fa a P'pa sabi Mi èn Mi sabi a P'pa. Èn Mi de klari fu dede gi den skapu.
Luk 10:22
16Mi abi tra skapu tu san no de fu a skapupen disi. Mi mus tyari den kon tu. Den o arki Mi sten, dan den tu grupu skapu o tron wán, èn den o abi wán skapuman. 17Mi P'pa lobi Mi, bika Mi e gi Mi libi abra fu dede, fu Mi teki en baka. 18No wan sma e teki Mi libi. Na Mi srefi e gi en abra. Mi abi makti fu gi Mi libi abra, èn Mi abi makti fu teki en baka. Disi na san Mi P'pa ben taigi Mi tak' Mi mus du.”
19Di Yesus taki den sani disi, wan prati kon baka mindri den Dyusma. 20Furu fu den taki: “Un no mus arki a man disi. A law èn A abi wan takruyeye na En tapu.” 21Ma trawan fu den taki: “Wan sma di abi wan takruyeye na en tapu, no e taki leki fa a man disi e taki. Èn wan takruyeye no man meki wan brenisma si baka.”
22A ben de a kowruten èn a ben de a ten fu a Hanukafesa na ini Yerusalem. 23Yesus ben e waka ini a tempel na a presi di den kari a Gadri fu Salomo. 24Den fesiman fu den Dyusma kon lontu En, dan den taigi En taki: “Olanga Yu o hori unu ini a span ete? Taigi unu krin efu Yu na a Mesias.” 25Yesus piki den taki: “Mi taigi unu kba, ma un no e bribi. Den wondru san Mi e du ini a nen fu Mi P'pa e sori suma na Mi. 26Ma un no e bribi, bika unu a no skapu fu Mi. 27Den skapu fu Mi e arki Mi sten. Mi sabi den, èn den e waka na Mi baka. 28Mi e gi den a libi fu têgo, èn noiti den o go lasi. No wan sma o man hari den puru na Mi anu. 29Mi P'pa di gi Mi den, bigi moro ala sani. Èn no wan sma kan hari den puru na En anu.10:29 Un kan puru a pisi disi so tu: San Mi P'pa gi Mi bigi moro ala sani. Èn no wan sma kan hari den puru na En anu. 30Mi nanga a P'pa na wan.”
31Dan den Dyusma teki ston baka fu fringi na En tapu. 32Ma Yesus taigi den taki: “Mi meki un si someni bun wroko di Mi P'pa meki Mi du. Fu sortu wan fu den un wani ston Mi kiri?” 33Den piki En taki: “A no fu wan bun wroko un wani ston Yu kiri, ma fu di Yu afrontu Gado. Bika Yu leki wan libisma e taki tak' Yu na Gado.”
34Yesus piki den baka taki: “A skrifi ini a wèt fu unu taki: ‘Mi taki tak' un na gado.’
35Un sabi taki san skrifi ini a Santa Buku tan skrifi. So efu Gado kari den sma di yere En wortu ‘gado,’ 36fa un kan taki tak' Mi e afrontu Gado fu di Mi taki tak' Mi na a Manpikin fu Gado? Na Gado poti Mi aparti dan A seni Mi kon na grontapu. 37Efu Mi no e du den wroko fu Mi P'pa, dan un no abi fu bribi Mi. 38Ma efu na dati Mi e du, dan un mus bribi den wroko, awinsi un no wani bribi Mi. Dan un o kon sabi krin taki Mi P'pa de ini Mi, èn Mi de ini Mi P'pa.” 39Dan den pruberi fu grabu En baka, ma den no feni En fu grabu.
40Dan Yesus abra go baka na a tra sei fu a Yordanliba, na a presi pe Yohanes ben bigin dopu sma, dan A tan drape.
41Furu sma kon na En. Den taki: “Yohanes no meki un si no wan marki. Ma ala san a ben taki fu a man disi kon tru.” 42Dan furu fu den sma drape bribi na ini Yesus.


text:
PHILIPSBURG – Korte na Sint Maarten a deklará Ministerio Públiko (OM) no reseptivo den persekushon di sinku sospechoso den e kaso di froude di vota di sèptèmber 2010.
Wes Koen Luijks ta bisa ku OM a duna impreshon di hustisia di klase ora nan a pèrsiguí e bendedónan di voto sí, i tambe un representante di Verenigde Volkspartij (UP), pero a keda sin investigá e papel ku e partido aki i su lider Theo Heyliger a hunga.
Bou di e sinku sospechosonan tin u polis ku a fayesé na yüni. E otro kuater sospechosonan tabata den korte durante e sentensia.
Tres mion
Wes Luijks den su konsiderashonnan ta bisa ku OM a haña tur tempu di mundu pa investigá e papel di Heyliger i UP i ku tabatin sufisiente indikashon pa hustifiká e investigashon aki. Segun informashon di Criminele Inlichtingen Eenheid (Unidat di Informashon Kriminal, trad.) na 2010 Heyliger a hinka tres mion dòler di su propio fondonan den e kaha di elekshon di UP.
Inkomprendibel
“No a hasi niun esfuerso pa investigá e papel aki”, asina tin pará den e veredikto. Korte ta bisa ku ta “inkomprendibel” ku nunka Landsrecherche no a interogá Heyliger i ta bisa ku desishonnan di OM ta kontra e prinsipio di igualdat i e prohibishon di arbitrariedat.
Kulpabel
Pa korte ta sigur ku e sospechosonan ta kulpabel di froude di vota. “No reseptividat ta ofresé un mihó garantia riba eksterminashon di froude di vota den futuro. Ku esaki partidonan polítiko por ta sigur ku OM lo hiba un investigashon penal si tòg kumpra voto”, segun e sentensia.
Outor: Hilbert Haar


text:
Van Leeuwenhoekstraat – Dominicanessenstraat
Diabierna anochi den careda di 8’or polis a wordo manda cu urgencia na e crusada di Maria College na Playa.
Segun informacionnan cu polis a haye e momento ey tawata indica cu auto a dal un motociclista, caminda e dama a keda benta ariba caminda. Pues ta papia aki di un caso di hit and run.
Mes ora varios unidad di polis a cuminsa dirigi nan mes pa e sitio.
Na yegada enberdad nan ta bin topa algun persona rond di un dama drumi ariba caminda. E scooter tawata benta un banda. Ta asina cu tawata tin dos dama ariba e scooter, caminda un a haya solamente rasca y e otro lo a haya mas golpi
Na e sitio, un testigo a conta polis cu un auto color cora chikito, a subi e crusada for di pabou y asina a mishi e brommer dilanti ocasionando cu nan a cay cu e scooter.
Ambulance a presenta y a atende nan y e dama cu tawata ariba caminda a wordo transporta pa hospitaal.
Polis di trafico lo pasa den siman pa wak imagennan di video y pa di e manera eynan por saca haya mas informacion di e auto color cora chikito cu a sigui bay, manera nada un pasa.


text:
Despues cu Lider di MEP, sra Evelyn Wever-Croes a sali di su reunion cu Informador diaranson 4 di october, el a encontra cu diferente miembronan di prensa di Aruba kendenan a haci’e varios preguntanan. Un di e preguntanan cu el a ricibi ta cu si e proximo gobierno lo bin cu medidanan pa nos pueblo mirando cu e situacion financiero di Aruba ta mas malo di loke anteriormente a pensa.
Cu documentonan den su man, cuanan el a ricibi for di Informador, cu ta informa nos con e situacion financiero ta realmente, Lider di MEP a contesta e pregunta aki di e siguiente manera:
“Nos por soluciona e problema aki di otro forma sin cu mester recuri na medidanan riba nos pueblo, mirando cu partido AVP durante 8 aña a bin cu demasiado medidanan y nos ta sinti cu e pueblo aki no por garga mas medida pa prioridadnan robes cu Mike Eman y AVP a bin ta tumando contra tur conseho di diferente instancianan.
Manera nos a bisa durante campaña, nos ta kere den baha gasto y asina ya caba por scapa entre 50 pa 70 miyon florin pa aña, cual lo no cubri e 200 miyon di deficit den nos presupuesto sinembargo ta un paso den e direccion ey.
Nos a spera cu nos tawatin mas tempo pa bay negosha cu Hulanda pa baha gastonan di interes cual si ta 200 miyon pero aparentemente nos no tin e tempo ey.
Awor nos ta warda pa e trabou di Informador caba pa asina nos bay den e fase di formacion pasobra esun cu wordo nombra Formador tin tur autoridad pa cuminsa contacta Hulanda. Y asina cuminsa cu e negosacionnan cu Hulanda pa acelera e negosacionnan pa baha e gastonan di interes, baha e gastonan interno di nos pais y asina cubri e 200 miyon.
Riba e pregunta si ta bay bin aumento di belasting y otro formanan di medida, Sra Wever-Croes a contesta asina aki:
“Nos no sa si esaki ta e unico sorpresanan cu tin pero cu esaki nos tin pa djis acelera e proceso pa yega Hulanda mas lihe pa cuminsa cu e negosacionnan. Nos tawatin e speransa di a pone ordo prome y despues bay Hulanda miho prepara na forma mas responsabel pero e situacion actual ta pone cu ya otro siman caba e prome contactonan cu Hulanda lo tuma luga pa nos mira con nos por yuda otro pa Aruba sali di esaki.
Si nos mester cubri un buraco di 195 miyon florin pa otro aña, y nos haya e fiansa cu interes reduci door di Hulanda, nos por cubri e buraco aki. Sinembargo, nos no ta sigur si Hulanda ta dispuesto pa duna nos e fiansa aki pa otro aña caba. E ora nos tin pa sigui baha gastonan aki mes. Cuminsando pa baha tambe e cantidad di Minister di 9 pa 7”.
Sra Wever-Croes ta conclui bisando cu MEP no a mira con e presupuesto ta traha ainda pa motibo cu esaki no a yega Parlamento ainda pa wak unda mas mester baha gastonan cu toch lo por yega na cera e suma di 200 miyon. Nos lo cubri e 200 miyon aki door di baha gasto y no door di hisa entradanan.


text:
Skoutismo
Skoutismo, tambe konosí komo Movementu di Skout, ta un movementu hubenil ku e obhetivo indiká pa yuda hobennan den nan desaroyo mental, físiko i spiritual. Asina nan por hunga un papel konstruktivo den komunidat.
Skoutismo a kuminsá na aña 1907 na momentu ku Robert Baden-Powell a tene e promé kampamentu riba e Isla Brownsea na Inglatera. Baden-Powell a skibi e prinsipionan di skoutismo den un buki yamá “Skoutismo pa mucha hòmber”(Londres 1908), basá riba su bukinan anterior di militar, ku influensha i sosten di Frederick Russell Burnham(hefe di skoutnan na Áfrika Britániko), Ernest Thompson Seton di indjannan di orientashon, William Alexander Smith di brigada di Mucha hòmber i su publikadó Pearson.
E movementu ta traha ku método di skoutismo, esta un programa di edukashon informal, ku énfasis riba aktividatnan práktiko den airu liber, inkluyendo kampamentu, aktividatnan pa orientá, aktividatnan akuátiko, haikmentu, “backpacking”, i deporte. Otro karakterístika di e movementu mundialmente, ta e ünifòrm di skoutismo. E ünifòrm tin e meta pa tapa tur diferensia sosial den un pais i trese sierto igualdat ku un dashi(un paña lorá rondó di garganta) i un sombré. Banda di e insiña ku un leli komo símbolo ariba, por pone diferente otro insiñanan riba e ünifòrm.


text:
Minister Konket: ‘Redukshon di gastu notabel den 2022’
Ta spera ku e hubilashon antisipá boluntario (vrijwillige vervroegde uittreding, VVU), riba kua ya kasi tin un akuerdo entre gobièrnu i representashon sindikal di empleadonan públiko, lo kondusí na aña 2022 i no mas promé na un redukshon di gastunan di personal di gobièrnu. Na yanüari 2021 ora e legislashon drenta na vigor, lo tin na promé lugá mas gastu pa gobièrnu paso e hubilarionan lo risibí un suma global for di kua lo dedusí impuesto i kontribushonnan na seguridat sosial. Ademas, lo kubri gastunan di prima di penshun pa e grupo aki te ku nan 65 aña i lo kompensá seguro general di behes, seguro di viuda i wèrfano i seguro di salú básiko.
Sifranan registrá anteriormente a sali for di un redukshon total di gastu di NAfl. 45 mion durante di un periodo di 5 aña despues di introdukshon di e areglo di VVU. E kálkulo aki tabata basá riba un plan di terminashon di empleo ku 350 funshonario públiko. Entre tantu e kantidat aki a oumentá te na 630 empleado sigun sifranan publiká resientemente i konfirmá pa Minister Armin Konket di Maneho di Gobernashon, Planifikashon i Servisio Públiko (BPD).
Minister Konket ta konfirmá ademas ku entre tantu a yega na un akuerdo ku e grupo di trabou di CGOA ku a studia i hasi adaptashonnan na e proyekto di lei pa introdukshon di e areglo di VVU i ku lo por firma e konvenio denter di CGOA pronto. Si tur kos kana sigun plan e areglo lo drenta na vigor 1 di yanüari 2021.
E areglo di VVU ta destiná pa ámtenarnan ku a nase entre 1957 i 1960 o ku tin mas ku 30 aña den servisio públiko. Bou di e funshonarionan ku ta deseá di bandoná servisio públiko boluntariamente bou di e areglo di VVU tin un 80 maestro i maestra di skol ku e areglo ta konta pa nan tambe.


text:
Dieskuater vehíkulo nobo pa polis
Written by Khalil Guribaldi on 28 August, 2020
Djabièrnè 28 di ougùstùs 2020 durante di un seremonia kòrtiku,Minister di Hustisia a hasi entrega di vehíkulonan polisial nobo na hefe di Kuerpo Polisial interino,sr. Raymond Ellis.
Entrega a tuma lugá riba e lugá di parker na e edifisio prinsipal di polis na Winston Churchillweg.
Ta trata aki di vehíkulonan SUV di e marka Toyota Rav4.
Despues di a risibí yabi for di man di Minster di Hustisia,Hefe di Kuerpo Polisial interino a hasi entregá di vehíkulonan na señor J. Ilario ku ta enkargá ku e servisionan uniformá,ku na su turno e repartí e outonan pa e diferente departamentunan.
Ku esaki Kuerpo Polisial a amplia su flota ku 14 vehíkulo nobo pa asina por sigui duna servisio di dia i anochi na komunidat.


text:
Embahador Hulandes, Wiebe de Boer a ricibi e delegacion di Aruba na su residencia na Lima, Peru.
Diaranzon anochi, na residencia di e Embahada Hulandes na Lima, Peru, embahador Sr. Wiebe de Boer den presencia di sucesor Arjen Kool a ricibi e delegacion participando na e Weganan Panamericano LIMA 2019.
Den su speech cortico, Sr. de Boer a expresa si ta masha contento cu e por a ricibi e delegacion di Aruba na su cas, algo sigur hopi special mirando e lasonan di Reino. Na mes momento su persona a desea nos delegacion hopi exito y cu ohala nos por logra triunfa cu un medaya pa Aruba.
Presidente di COA, Sr. Roy Mezas tambe a dirigi su mes na esnan presente unda e la gradici embahador de Boer pa e caluroso recepcion na su residencia aki na Lima, Peru. E delegacion ta sinti nan mes sigur honra den un momento asina special. Nos atletanan lo haci nos maximo esfuerzo pa representa Reino den forma digno na e Weganan Panamericano aki na Lima, Peru
Por ultimo, secretario general di COA, Sra. Nicole Hoevertsz a haci entrega di algun regalito di Aruba Aloe na Embahador de Boer, Sra. Judith de Ruiter y Gerwin Woudt. Tambe Sra. Hoevertsz a duna un splicacion cortico riba e desaroyo di e Weganan Panamericano LIMA 2019 y con spectacular e Ceremonia di Apertura lo bay ta diabierna awor.


text:
Un empleado penshonado di ‘Radio Nederland Wereld omroep’ (RNWO) a mira kos kere ta otro kos. Algun dia pasa mi a topa un kolega òf eks kolega di RNWO, kende tabata traha den e mes un departamentu ku ami tabata, yamá Continuity. El a bisami ku e tin un eksperensia di loke el a eksperensiá tempu e tabata traha na RNWO, kaminda awor ta planta nobo di W.E.B..
“Un mardugá momentu ‘uitzending’ a kaba 2’or di mardugá, manera kustumber mi a bai kantina. E kantina manera esnan ku konosé e lugá, ta pafó di e edifisio grandi loke ainda ta e kaso. Mi a sali pafó i bai direkshon di kantina i momentu mi a yega pa habri e porta pa drenta, manera algu a bisami drei kara wak direkshon pabou. E momentu ei mi a mira algu manera un hòmber grandi brasa habri ta manera bin pariba den mi direkshon. Mi no a spanta, sinembargo mi a regresá pòst, esta kaminda mi ta sinta i no a drenta kantina. E kos a keda den mi mente loke mi a mira, i lagami hopi pensativo. Solamente 2 hende tabata na e sitio, anochi pa mardugá. Esun ku ta atendé ku ‘Zender, esta ami i un persona di seguridat. Mi tabata sa ku no ta trata di e persona di seguridat, pasobra mi a mir’é sinta den su ofisina ta kabishá. Pues loke mi a mira ta un di 3 persona riba tereno e mardugá. Momentu ku dia a kuminsá habri mi no a pèrdè pa gana i a bai direkshon di kantina i na e mes sitio wak pabou manera tabata e kaso mardugá. Mi sorpresa grandi i trankilisashon tabata ku ta trata di un overòl di trabou di Leo ‘Stick’ Janga ku tabata kologá i bientu tabata drenta den dje. Esei tabata pone ku e overòl tabata kua airu i tabata parse ku e tabata kore brasa habri bin den mi direkshon. Mi mes mester a hari momentu mi a mira e kos mainta,”e kolega a konta. E kolega ‘Stick’ ta un hende largu i dimes su overòl ta largu i esei ta loke el a mira mardugá i a kere un kos pa otro.


text:
ADULTO
Desafortunadamente, e yiunan no ta nace cu un manual unda e mayornan ta haya instruccion con pa lanta nan. Añadiendo na esaki, tur dos mayor ta traha henter dia y asina tin menos tempo pa duna e yiunan un educacion di bon calidad.
Finalmente, no tur mayor tin e conocemento corecto y/of e herment pa aplica.
Den e seccion aki lo bo haya informacion dirigi na e mayor tocante lectura, tayer y/of proyecto cu por fortalece e habilidad educacional y e ambiente na cas.
Celebro di adolescente
Bo yiunan constantemente ta perde tur cos, nan beis ta cambia constantemente, nan ta haci cos di mas straño, nan ta bay tras di nan amigonan, nan no tin ningun opinion
Best Dad Ever
Un bon educacion cualitativo ta importante pa e creacion di un ciudadano vital. Desafortunadamente, e yiunan no ta nace cu un manual na unda e mayor ta haya instruccion con pa lanta nan.
Mundo Cibernetico
Durante e ultimo añanan hopi mayor a haya problema cu comportacion online di nan yiunan. Mi mester duna e mucha un celular?
Divorcio
Di acuerdo cu e cifranan di Oficina di Estadistica Aruba (CBS Aruba, 2015), Aruba tabatin 468 caso di divorcio na aña 2014. Den e aña ey tabatin 617 matrimonio.
Lover Boy
‘Loverboys’ ta e mucha hombernan cu ta purba atrae e mucha muhenan pa bay den prostitucion. E ‘loverboy’ ta sigura su mes cu e mucha muhe ta namora di dje door di duna e mucha muhe hopi atencion y regalo.
Social card
Guia di trabou social, organisacion
y servicio profesional – servicio pa hoben
y famia Aruba
Sexualidad
Sexualidad ta un charla cu ta wordo pidi hopi na Telefon pa Hubentud Aruba. Den colaboracion cu Child Helpline International nos ta traha hunto pa por atende cu e tema aki mas mihor posibel. Door di sa kico ta e tendencia bou di e hobenan mundialmente y den nos region, nos por traha den un mihor manera preventivo.
Sugar Daddy/ Mommy
Mas y mas ta uza e terminologia sugar daddy/mommy den sociedad. Pero kico esaki ta nifica di berdad?
Igualdad
Segun articulo 2 di e Tratado Internacional di Derecho di Mucha (No discrimina), e estadonan cu ta participa den e pacto ta respeta y garantisa e derechonan describi den e pacto pa tur mucha bao di nan huridiccion sin discriminacion di cualkier forma, independiente di su rasa, color, sexo, idioma, religion, color politico, origen, etnicidad, origen social, estado economico, desabilidadnan of cualkier otro circunstancia di e mucha of su mayornan of representante legal. Aruba tambe ta forma parti di e pacto aki, locual ta significa cu aki na Aruba esaki tambe lo mester wordo respeta y garantisa.
Chat Anonimo
Bo privacidad y anonimidad ta sigura ora bo usa nos app
Den Un Click Bo Por Yama 131
Get in touch cu nos rapido
cu un solo click
Email Anonimo
Si e chat no ta disponibel, bo por manda nos un email anonimo
Personalisa Bo Avatar
Traha bo mesun Avatar pa match bo personalidad y estilo
Mustra Humor cu un Emoji
Demostra con bo ta sinti uzando un di e emojisnan disponibel
Disponibel Tur Dia 2pm - 6pm
E chat via nos app ta disponibel tur dia na e orario stipula ariba
Contacta Nos
Manda nos un mensahe
Pa mas informacion over di tajernan of informacion bo por jama Telefoon pa Hubentud durante orarionan di oficina
Oranjestad, Aruba


text:
ORANJESTAD, Aruba: Pa añanan caba ta tuma luga e Paranda di Balashi cu semper tin un apertura grandi, pero e aña aki esaki lo ta mas grandi. Representante di mercadeo di Balashi, Mitch Bermudez, a expresa cu esaki ta bin pa motibo cu nan ta tene nan apertura mas trempan y ta haci esaki hunto cu e programa di radio y television Na Drempel di Fin di Aña.
Diabierna awo, 13 di October, e evento lo tuma luga na Linear Park desde atardi. E Paranda di Balashi ta consisti di 10 evento y e prome lo ta diabierna awo, cual lo termina e di dos siman di December. E Paranda di Balashi lo dura 10 diabierna, esta 10 siman. Lo tene e eventonan aki na diferente Café, cu Balashi lo avisa despues unda esaki lo ta. Pa loke ta e apertura y clausura lo tin diferente banda y gruponan di gaita, pero e otro 8 evento lo tin bandanan di tur biaha esta Grupo di Betico y Rincon Boys. E Grupo di Betico a perde e aña aki nan bos principal, esta Tommy Croes, pero asina mes nan a dicidi di sigui cu e tradicion. Balashi ta contento cu e grupo lo participa.
Durante e Paranda di Balashi lo conta un siman cu Rincon Boys y e siguiente Grupo di Betico, di cual nan lo ta poniendo ambiente prome cu e temporada di Pasco y Aña Nobo. Hunto cu Grupo di Betico pa diabierna awo, lo conta cu Gaita Rumbera, Muchanan di Mama Rosa, Gaita Autentico, Metropolis, DJ Vibes, Robert y Su Solo Banda Show, N’Fuzion y Tsunami. Tambe e anochi aki lo conta cu e presencia di Santa Claus p’e muchanan.
E evento lo cuminsa pa 5:00 PM y ta bay te den oranan di anochi. Lo bay tin 2 stage dilanti e Cafénan, unda cu e bandanan lo toca tras di otro. Aña pasa a cuminsa cu e manera aki y esaki a bay bon. E Cafénan lo tin prijs special riba e productonan di Balashi. Superfood tambe lo ta presente partiendo “kerst stollen” pe prome 100 personanan presente, pero tambe lo tin tentnan cu diferente cos di come tradicional y pa temporada di Pasco. Lo bay tin special riba productonan di Balashi na tur café riba Linear Park. Muchanan lo disfruta di e anochi aki unda cu Santa Claus lo ta presente.
Na Drempel di fin di Aña ta un produccion di e emisora Magic FM, cu e dinamico presentado Erin Croes, cu e aña aki ta transmiti e programa pa di 29 aña consecutivo. E programa ta pasa tur dialuna, diaranson y diabierna cuminsando for di 6:00pm te cu 10:00pm. Eyden tur bandanan musical, cantantenan y tur compania cu ta ofrece productonan of servicionan rond di celebracion di fin di aña ta topa. Na Drempel di fin di aña ta marca inicio di e temporada di paz y amor, e temporada di Pasco. Lo por sigui e programa riba e fechanan menciona via radioemisora Magic 96.5 FM y iTV Canal 49 riba Cable TV.
Paranda di Balashi y Na Drempel di Fin di Aña lo ta celebrando cu henter un pueblo e grandioso apertura di e temporada mas dushi y bunita, esta fin di aña. Asina ta yega diabierna desde 6:00 PM na Linear Park y bin disfruta di e ambiente dushi cu Paranda di Balashi.